title: Ernest Ebbage

text: Ernest Walter Ebbage (1. elokuuta 1873 Stibbard, Norfolk – 2. syyskuuta 1943 Rochford, Essex) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen K Division Metropolitan Police -joukkueeseen.


title: Walter Tammas

text: William Baldry "Walter" Tammas (23. elokuuta 1870 Great Yarmouth, Norfolk – 12. tammikuuta 1952 North Walsham, Norfolk) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen K Division Metropolitan Police -joukkueeseen.


title: James Woodget

text: James Henry Woodget (28. syyskuuta 1874 Burnham Market, Norfolk – 3. lokakuuta 1960 Fakenham, Norfolk) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen K Division Metropolitan Police -joukkueeseen.


title: Nikki Williams

text: Nikki Williams (s. 9. marraskuuta 1988 Port Elizabeth, Etelä-Afrikka) on yhdysvaltalainen laulaja ja lauluntekijä. Hänen perheensä muutti Yhdysvaltoihin hänen ollessaan 16-vuotias.


title: Nikki Williams

text: Williams on ollut mukana kirjoittamassa Demi Lovaton ”Heart Attack” -kappaletta. Williams julkaisi ensimmäisen singlensä, ”Kill, Fuck, Marry” loppuvuodesta 2012. Joulukuussa 2012 hän julkaisi toisen singlensä, ”Glowing”. Hän on työstämässä ensimmäistä studioalbumiaan. Marraskuussa 2013 Williams julkaisi kolmannen singlensä, ”Thank God It’s Friday”.


title: Frederick Merriman

text: Frederick Harris Merriman (18. toukokuuta 1873 Chipping Campden, Gloucestershire – 27. kesäkuuta 1940 Gloucester, Gloucestershire) oli brittiläinen köydenvetäjä ja olympiavoittaja. Hän kilpaili vuoden 1908 kesäolympialaisissa ja kuului siellä lajissa kultaa voittaneeseen London City Police -joukkueeseen.


title: Patrick Philbin

text: Patrick Philbin (4. elokuuta 1874 Castlebar, Irlanti – 1929 Liverpool) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police -joukkueeseen.


title: Kastanjarastuli

text: Kastanjarastuli ("Entomodestes leucotis") on rastaiden heimoon kuuluva varpuslintu.


title: Kastanjarastuli

text: Kastanjarastulia tavataan Perussa ja Boliviassa. Lajia on kuvattu melko yleiseksi ja se on luokiteltu elinvoimaiseksi.


title: Alexander Kidd

text: Alexander Kidd oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä hopeaa saaneeseen Liverpool Police -joukkueeseen.


title: Nokirastuli

text: Nokirastuli ("Entomodestes coracinus") on rastaiden heimoon kuuluva varpuslintu.


title: Nokirastuli

text: Nokirastulia tavataan Kolumbiassa ja Ecuadorissa. Lajia on kuvattu epätavalliseksi ja epätasaisesti levinneeksi. Se on kuitenkin luokiteltu elinvoimaiseksi.


title: Adolf Bergman

text: Adolf Bergman (14. huhtikuuta 1879 Broby – 14. toukokuuta 1926 Tukholma) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä lajissa kultaa voittaneeseen joukkueeseen.


title: Arvid Andersson (köydenvetäjä)

text: Arvid Leander Andersson (9. heinäkuuta 1881 Kila – 7. elokuuta 1956 Tukholma) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä lajissa kultaa voittaneeseen joukkueeseen.


title: Louis Blanc

text: Jean Joseph Charles Louis Blanc (29. lokakuuta 1811 Madrid, Espanja – 6. joulukuuta 1882 Cannes) oli ranskalainen sosialistinen poliitikko ja historioitsija. Blanc on luettu niin sanottuihin utopistisiin sosialisteihin. Hänet tunnetaan parhaiten näkemyksestään, jonka mukaan valtion tulee vastata tuotannosta ja poistaa taloudellinen kilpailu sekä työttömyys perustamalla erityisiä työpajoja. Blanc kuului vuoden 1848 helmikuun vallankumouksen jälkeen Ranskan väliaikaiseen hallitukseen, mutta tuolloin perustetut kansallistyöhuoneet eivät tosiasiassa vastanneet hänen näkemyksiään.


title: Louis Blanc

text: Blanc syntyi Espanjassa, sillä hänen isänsä toimi tuolloin Joseph Bonaparten hallinnon virkamiehenä. Bonaparten suistuttua vallasta vuonna 1813 Blancin perhe palasi Ranskaan. Blanc opiskeli Rodezissa ja Pariisissa ja työskenteli sen jälkeen yksityisopettajana Pohjois-Ranskassa. Tuolloin hän ryhtyi tasavaltalaisen sanomalehden toimittajaksi ja tuli vuonna 1837 jäseneksi äänioikeusuudistusta ajaneeseen toimikuntaan. Blanc perusti vuonna 1839 "Revue du Progrès" -nimisen lehden, jossa hän julkaisi samana vuonna kirjoitussarjana pääteoksensa "L’Organisation du travail" (”työn järjestäminen”).


title: Louis Blanc

text: Blancin myöhempi maine perustui pitkälti "L’Organisation du travailissa" esitettyihin ajatuksiin. Hän uskoi kapitalismiin liittyvän kilpailun olevan haitaksi ihmisille ja johtavan aina heikompien kärsimykseen. Siksi hän ehdotti konkreettisena uudistuksena valtion rahoittamien mutta työläisten itse johtamien ”sosiaalisten työpajojen” perustamista. Näin taattaisiin työtä jokaiselle ja työpajat voisivat hoitaa suurimman osan tuotannosta ennen sosialismiin siirtymistä. Blanc kannatti myös ajatusta ”jokainen kykyjensä mukaan ja jokaiselle tarpeittensa mukaan”. Karl Marx teki myöhemmin saman idean tunnetuksi.


title: Louis Blanc

text: Vuodesta 1847 Blanc osallistui uudistusmielisten järjestämiin niin sanottuihin reformibanketteihin, jolloin hän saavutti mainetta puhujana. Huipentumaksi tarkoitettu tilaisuus Pariisissa 22. helmikuuta 1848 kiellettiin, mutta siitä seurannut mellakka johti vallankumouksen puhkeamiseen ja monarkian kukistumiseen. Blancista tuli tämän myötä Ranskan toisen tasavallan väliaikaisen hallituksen jäsen. Hänet nimitettiin Luxembourgin komissiona tunnetun työoloihin liittyviä ongelmia pohtineen pysyvän komitean puheenjohtajaksi. Hänen aloitteestaan hallitus myös julisti 25. helmikuuta 1848 takaavansa työn ja toimeentulon jokaiselle kansalaiselle. Enemmistö väliaikaisesta hallituksesta ei kuitenkaan kannattanut Blancin tavoin sosiaalista ja yhteiskunnallista vallankumousta. Ranskaan perustettiin työttömyyden torjumiseksi kansallisia työhuoneita, mutta ne eivät vastanneet Blancin periaatteita ja olivat lähinnä hänen vastustajiensa hanke hänen ideoidensa saattamiseksi huonoon valoon. Järjestelmä ei toiminut ja myöskään Blancin johtaman komission ehdotukset työvoiman ja tuotannon uudelleenjärjestelyistä eivät saaneet riittävää tukea.


title: Louis Blanc

text: Pariisissa kesäkuussa 1848 syttyneen työläiskapinan kukistamisen jälkeen Blanc joutui kansalliskokouksessa perättömien syytösten kohteeksi. Hän pakeni maasta, aluksi Belgiaan ja siirtyi sieltä vuonna 1854 Lontooseen. Hän asui yli 20 vuotta maanpaossa, työskenteli opettajana ja luennoitsijana ja kirjoitti kirjoja muun muassa Ranskan vallankumoushistoriasta. Blanc palasi Ranskaan kolmannen tasavallan perustamisen jälkeen vuonna 1870 ja hänet valittiin kansalliskokouksen jäseneksi. Hän ei hyväksynyt Elsassin luovuttamista Saksalle ja kannatti kansalliskokouksessa sodan jatkamista Saksaa vastaan. Blanc kieltäytyi tukemasta Pariisin kommuunia, mutta kannatti jälkeenpäin yleistä armahdusta kommunardeille.


title: Johan Edman

text: Johan Viktor Edman (29. maaliskuuta 1875 Långserud – 19. elokuuta 1927 Norra Ny) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa ja kuului siellä lajissa kultaa voittaneeseen joukkueeseen.


title: August Gustafsson

text: Per August Gustafsson (4. marraskuuta 1875 Tibro – 31. lokakuuta 1938 Göteborg) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä lajissa kultaa voittaneeseen joukkueeseen.


title: Kiiltonokirastas

text: Kiiltonokirastas ("Turdus leucops") on rastaiden heimoon kuuluva varpuslintu.


title: Kiiltonokirastas

text: Kiiltonokirastasta tavataan Boliviassa, Brasiliassa, Ecuadorissa, Guyanassa, Kolumbiassa, Perussa ja Venezuelassa. Lajia on kuvattu melko yleiseksi, mutta laikuttaisesti levinneeksi. Se on luokiteltu elinvoimaiseksi.


title: Réginald Storms

text: Réginald Storms oli belgialainen ampuja ja kaksinkertainen olympiamitalisti. Hän kilpaili vuoden 1908 kesäolympialaisissa Lontoossa ja sai siellä hopeaa sekä 50 jaardin vapaapistoolin yksilö- että joukkuekilpailussa.


title: Jaavanloistorastas

text: Jaavanloistorastas ("Cochoa azurea") on rastaiden heimoon kuuluva varpuslintu.


title: Jaavanloistorastas

text: Jaavanloistorastasta tavataan kotoperäisenä Indonesiassa Jaavan keski- ja länsiosissa. Lajin kannaksi arvioidaan 3 500–15 000 yksilöä. Jaavanloistorastas on luokiteltu vaarantuneeksi ja sitä uhkaa elinympäristöjen häviäminen.


title: Jaavanloistorastas

text: Jaavanloistorastas elää vuoristojen sademetsissä 900–3 000 metrin korkeudella.


title: Sallan raja-asema

text: Sallan raja-asema on kantatien 82 itäpäässä Sallan kunnan Kelloselässä, Suomen itärajalla sijaitseva kansainvälinen rajanylityspaikka. Asema on avoinna arkisin kello 07-21.


title: Sallan raja-asema

text: Sallan rajanylityspaikka avattiin kansainväliselle liikenteelle vuonna 2002 ja sen matkustajaliikenne on vilkastunut viime vuosina. Vuonna 2012 siellä tehtiin yhteensä 221 933 matkustajien rajatarkastusta. Tämä tarkoittaa matkustajaliikenteen liki kaksinkertaistuneen vuodesta 2010.


title: Sallan raja-asema

text: Sallan kunnan Kelloselässä sijaitsevan suomalaisen rajanylityspaikan itäpuolella Venäjällä alkaa Murmanskin alueen Kantalahden piirin Alakurtin kunta. Myös Venäjän puolella tämä kansainvälinen tieliikenteen rajanylityspaikka kantaa nimeä Salla (). Rajanylityspaikalta on 450 kilometrin matka Murmanskiin.


title: Andrejs Kapmals

text: Andrejs Kapmals (5. marraskuuta 1889 Riika, Latvia – 21. tammikuuta 1994) oli latvialainen kestävyysjuoksija. Hän kilpaili Venäjän edustajana vuoden 1912 kesäolympialaisissa Tukholmassa ja osallistui maratoniin, mutta ei päässyt siinä loppuun. Hänen henkilökohtainen ennätysaikansa maratonissa on 2.59.40 (1914).


title: Pehmosimppu

text: Pehmosimppu ("Gnathanacanthus goetzeei") on simppukaloihin kuuluva kalalaji, jota tavataan Australian etelärannikolta. Se on ainoa laji pehmosimppujen (Gnathanacanthidae) heimossa.


title: Pehmosimppu

text: Suurimmillaan pehmosimppu voi kasvaa 30–46 cm:n pituiseksi. Ruumiinrakenteeltaan se on litteä ja suuripäinen. Piikikkäitä ja suurikokoisia selkäeviä kalalla on 2 ja niiden ruodot ovat yhteydessä myrkkyrauhaseen ja kalan pisto on kivulias ihmisellekin. Rinta-, vatsa-, perä- ja pyrstöevät ovat kookkaat. Pehmosimppu on suomuton ja sen iho on pehmeä. Väriltään aikuiset pehmosimput ovat laikukkaan punaisia, oranseeja tai ruskeita. Nuoret yksilöt ovat läpikuultavia punaisin täplin ja juovin.


title: Pehmosimppu

text: Pehmosimppuja tavataan lämpimistä vesistä Australian lounais- ja eteläosista. Se elää kivikkoisilla riutoilla ja kelppikasvustoissa tyypillisesti aina 55 metrin syvyyteen asti. Lajin ravintoa ovat äyriöiset ja pienet kalat.


title: Jerzy Greszkiewicz

text: Jerzy Greszkiewicz (s. 16. tammikuuta 1950 Gdańsk) on puolalainen entinen ampuja ja olympiamitalisti. Hän sai vuoden 1976 kesäolympialaisissa Montrealissa pronssia 50 metrin villikarjuammunnassa. Hän kilpaili myös vuoden 1980 kesäolympialaisissa Moskovassa ja kesäolympialaisissa 1988 Soulissa.


title: Podgoštši

text: Podgoštši () on maalaiskunta ja sen keskuskylä Novgorodin alueen Šimskin piirissä Venäjällä. Se sijaitsee Šelonjoen eteläpuolella kuusi kilometriä Šimskistä etelään. Kylässä on 600 ja kunnassa 2 000 asukasta (vuonna 2011).


title: Podgoštši

text: Podgoštšin kunnan pinta-ala on 337,81 neliökilometriä. Se rajoittuu pohjoisessa Šimskin kaupunkikuntaan sekä idässä Staraja Russan, etelässä Volotin ja lännessä Soltsyn piireihin. Pinta-alasta 50 % on maatalousmaata, 36 % metsää ja 5 % asuinaluetta.


title: Podgoštši

text: Kunnan alue kuuluu Ilmajärven alankoon. Pohjoisrajalla virtaa Šelonjoki, johon laskee joukko pieniä jokia ja puroja kuten Vekša, Sosenka ja Ugljanka. Hyötykaivannaisia ovat hiekka ja sora, kalkkikivi, savi, karbonaattimineraalit ja mineraalivärit.


title: Podgoštši

text: Keskuskylän lisäksi kuntaan kuuluu 38 kylää: Baranovo, Dubrovo, Gortsy, Ivankovo, Jakšino, Knjazevo, Kolomo, Krasnyi Dvor, Ladoštšino, Ljubyni, Luki, Muravji, Nikolajevka, Novoselje, Obolha, Obolitsko-1, Obolitsko-2, Ostrova, Panjutino, Podoklinje, Podolje, Pojasnikovo, Pravduha, Raitsy, Retška, Rutšji, Šelon, Solonitsko, Sosnitsy, Štšipitsy, Suštšovo, Ugly, Uspolon, Vereštšino, Vološino, Vzgljadovo, Zahonje ja Žary. Krasnyi Dvorissa on yli 300 ja Gortsyssa noin 150 asukasta.


title: Podgoštši

text: Podgoštši mainitaan 1000-luvun novgorodilaisessa tuohikirjeessä. Vuonna 1498 se kuului Šelonin viidenneksen Korostynin pogostaan. 1900-luvun alussa kylä oli volostin keskus, jossa oli kirkko, vuonna 1883 perustettu koulu ja 741 asukasta. Neuvostoaikana seutu kuului Leningradin ja myöhemmin Novgorodin alueen Utorgošin ja Šimskin piireihin. Podgoštšin maalaiskunta on perustettu vuonna 2005. Krasnyi Dvorin kunta liitettiin siihen vuonna 2010.


title: Podgoštši

text: Podgoštšin kautta kulkee Šimskin ja Volotin välinen maantie, josta haarautuu tie Soltsyn piirin Vybitiin. Kylästä on linja-autoyhteydet Šimskiin, Volotiin ja Novgorodiin. Myös kunnan sisällä on linja-autoliikennettä.


title: Podgoštši

text: Seudun pääelinkeino on maatalous, joka on kärsinyt suuresti Neuvostoliiton hajoamista seuranneesta talousromahduksesta. Podgoštšissa toimii maidon ja lihan tuotantoon sekä viljan viljelyyn erikoistunut maatalousyritys Prožektor. Kunnan alueella louhitaan kalkkikiveä, tuotetaan kivennäisvettä ja puutavaraa. Huomattava osa työvoimasta työskentelee kunnan ulkopuolella ja 28 % saa elantonsa palstaviljemistään.


title: Podgoštši

text: Keskuskylän palveluihin kuuluvat peruskoulu, kulttuuritalo, lääkintäasema, lastenkoti, vanhainkoti ja joukko kauppoja. Eräitä palveluja on myös Krasnyi Dvorissa ja muissa kylissä.


title: Podgoštši

text: Seudulla sijaitsee useita muinaisia asuin- ja hautapaikkoja sekä kivikehiä. Podgoštšin lounaispuolella on muinaislinnan jäänteet. Rakennusmuistomerkkeihin kuuluvat Podgoštšin, Gortsyn ja Ljubynin kirkot sekä Krasnyi Dvorin kartanoalue. Podgoštšin vuonna 1805 rakennettu Pyhän Kolminaisuuden kirkko suljettiin 1930-luvulla, mutta avattiin uudelleen saksalaismiehityksen aikana ja on toiminut siitä lähtien.


title: Krasnyi Bor (Holmin piiri)

text: Krasnyi Bor () on maalaiskunta ja sen keskuskylä Novgorodin alueen Holmin piirissä Venäjällä. Se sijaitsee Lovatin sivujoen Vitsan rannalla 33 kilometriä Holmista lounaaseen. Kylässä on 265 ja kunnassa 1 100 asukasta (vuonna 2009).


title: Krasnyi Bor (Holmin piiri)

text: Krasnyi Borin kunnan pinta-ala on 915,33 neliökilometriä. Se rajoittuu pohjoisessa Novgorodin alueen Poddorjen piiriin, koillisessa Holmin piirin Holmin ja kaakossa Morhovon kuntiin sekä etelässä ja lännessä Pihkovan alueeseen. Pinta-alasta 72,1 % on metsää, 19,8 % luonnonsuojelualuetta ja 5,7 % maatalousmaata.


title: Krasnyi Bor (Holmin piiri)

text: Kunta sijaitsee Valdain ylängön kumpuilevalla länsireunalla, joka lännessä muuttuu valtavaksi Rdeiskojen suoalueeksi. Sen läpi virtaa Lovatjoki, jota pitkin kulki aikoinaan viikinkien idäntie. Suurin järvi on soiden keskellä sijaitseva Rdeiskoje. Hyötykaivannaisiin kuuluvat karbonaattimineraalit, savi, hiekka, sora, turve, sapropeeli ja kivennäisvesi. Seudulla sijaitsee vuonna 1994 perustettu Rdeiskin luonnonpuisto.


title: Krasnyi Bor (Holmin piiri)

text: Keskuskylän lisäksi kuntaan kuuluu 31 asutuskeskusta: kylät Babino, Barsuki, Borisovo, Dunajevo, Frjunino, Gora, Iljinskoje, Kamenka, Klevdino, Kuzjomkino, Lehino, Navolok, Novaja, Novitški, Petrovo, Podfilni, Pustynki, Rutšeiki, Širjajevo, Sopki, Stretsovo, Taryžino, Tšekunovo, Vetno, Vlaskovo, kaksi Vysokojen kylää ja Zamošje sekä asutukset Pervomaiski, Sopki ja Tšekunovo. Pervomaiskissa on yli 200 ja Tšekunovon taajamassa sekä Sopkin kylässä yli 100 asukasta. Neljässä kylässä ei ole lainkaan vakituista asutusta.


title: Krasnyi Bor (Holmin piiri)

text: Holmin ruhtinaskuntaan kuulunut Tjomnyi Borin pogosta mainitaan Novgorodin ensimmäisessä kronikassa vuonna 1144. Myöhemmin kylässä oli maanomistajan kartano, kirkko ja vuonna 1829 avattu koulu. Seudun asukkaat rakensivat Lovatin jokiliikenteessä käytettyjä lotjia sekä harjoittivat turkismetsästystä ja mehiläistenhoitoa. Rautateiden korvattua jokiliikenteen tärkeimmiksi elinkeinoiksi muodostuivat maanviljely ja karjanhoito.


title: Krasnyi Bor (Holmin piiri)

text: Tjomnyi Bor (”synkkä metsä”) nimettiin Krasnyi Boriksi (”punainen” tai ”kaunis metsä”) 1930-luvulla maatalouden kollektivisoinnin aikaan. Suurimpiin kyliin perustettiin kolhoosit, jotka yhdistettiin vuonna 1962. Kolhoosi muutettiin vuonna 1974 sovhoosiksi, joka hajosi 1990-luvulla. Nykyinen Krasnyi Borin maalaiskunta on perustettu vuonna 2005. Vuonna 2010 siihen liitettiin Navolokin kunta.


title: Krasnyi Bor (Holmin piiri)

text: Krasnyi Borin kautta kulkee Šimskin, Staraja Russan, Pihkovan alueen Loknjan ja Nevelin välinen maantie. Kylästä on linja-autoyhteydet Holmiin, Novgorodiin, Loknjaan, Velikije Lukiin, Smolenskiin ja Pietariin.


title: Krasnyi Bor (Holmin piiri)

text: Kunnassa toimii pieniä maatalous-, puunhankinta- ja puunjalostusyrityksiä.


title: Krasnyi Bor (Holmin piiri)

text: Keskuskylän palveluihin kuuluvat lastentarha, alakoulu, kulttuuritalo, kirjasto, lääkintäasema ja posti. Eräitä julkisia palveluja on myös Tšekunovossa, Sopkissa, Dunajevossa ja Pervomaiskissa. Vähittäiskaupasta vastaa piirin kulutusosuuskunta ja muutama yksityisyrittäjä.


title: Krasnyi Bor (Holmin piiri)

text: Seudulla sijaitsee useita muinaisia hautapaikkoja. Dunajevon eteläpuolella on 700–900-luvun muinaislinna. Rakennusmuistomerkkeihin kuuluu Rdeiskojejärvella sijaitseva Rdeiskin erämaaluostari. Alun perin 1600-luvun loppupuolella perustetusta luostarista on jäljellä vuonna 1902 rakennettu sekatyylinen Neitsyt Marian kuolonuneen nukkumisen katedraali, joka houkuttelee kävijöitä syrjäisellä sijainnillaan.


title: Purppuraloistorastas

text: Purppuraloistorastas ("Cochoa purpurea") on rastaiden heimoon kuuluva varpuslintu.


title: Purppuraloistorastas

text: Purppuraloistorastasta tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Laji on luokiteltu elinvoimaiseksi.


title: Sumatranloistorastas

text: Sumatranloistorastas ("Cochoa beccarii") on rastaiden heimoon kuuluva varpuslintu.


title: Sumatranloistorastas

text: Sumatranloistorastasta tavataan kotoperäisenä Sumatran saarella Indonesiassa. Lajin populaatioksi arvioidaan 3 500–15 000 yksilöä. Sumatranloistorastas on luokiteltu vaarantuneeksi, koska sen kanta on pieni ja sitä uhkaa elinympäristöjen häviäminen.


title: Sumatranloistorastas

text: Sumatranloistorastas elää vuoristojen sademetsissä 1 000–2 200 metrin korkeudella.


title: Ruostetöpörastas

text: Ruostetöpörastas ("Brachypteryx hyperythra") on sieppojen heimoon kuuluva varpuslintu.


title: Ruostetöpörastas

text: Ruostetöpörastasta tavataan kotoperäisenä Himalajan itäosissa. Sitä esiintyy Kiinan, Intian ja Myanmarin alueilla. Lajin kannaksi arvioidaan 10 000–20 000 yksilöä. Se luokiteltiin vuonna 2004 vaarantuneeksi, mutta se onkin yleisempi ja laajemmalle levinnempi kuin aiemmin uskottiin, joten vuodesta 2007 se on luokiteltu silmälläpidettäväksi lajiksi. Sitä uhkaa kuitenkin metsien häviäminen.


title: Afrosoricida

text: Afrosoricida on nisäkkäisiin kuuluva selkärankaisten eläinten lahko. Siihen kuuluu kaksi afrikkalaista heimoa, jotka vielä hiljattain luettiin osaksi hyönteissyöjien lahkoa ("Insectivora"). Nämä heimot ovat kultakontiaiset ("Chrysochloridae") ja tanrekit ("Tenrecidae"), joista tunnetaan yhteensä noin 50 lajia.


title: Afrosoricida

text: "Afrosoricida" puolestaan on osa "Afrotheria"-ylälahkoa, johon kuuluvat lisäksi mm. norsut, mutteivät muut perinteiset hyönteissyöjät. Lähimpiä sukulaislahkoja ovat hyppypäästäiset ja putkihampaiset (mm. maasika).


title: Nokia 3595

text: Nokia 3595 on Nokia 3510i:tä vastaava Pohjois-Amerikassa myyty Nokian matkapuhelinmalli vuodelta 2002. Puhelin sisältää värinäytön (LCD), ja siinä on VGA-kamera. Vuonna 2002 tehdyn tutkimuksen mukaan Nokia 3595 on vuoden myydyin matkapuhelin vuonna 2002.


title: Anatoli Melnikov

text: Anatoli Georgevitš Melnikov (9. kesäkuuta 1927 – 2. maaliskuuta 1999) oli venäläinen jääpallomaalivahti. Hänen kasvattajaseuransa oli Burevestnik Moskova. Myöhemmin hän edusti uransa aikana 1950-luvulla Moskovan Spartakia ja armeijan urheiluseura CSKA:ta sekä 1960-luvulla Moskovan Dynamoa. Hän lukeutui myös Neuvostoliiton jääpallomaajoukkueen tärkeimpiin pelaajiin. Maalivahtiuransa jälkeen hän toimi maajoukkueen valmennustehtävissä aina 1990-luvulle asti.


title: Anatoli Melnikov

text: Anatoli Melnikov nousi Neuvostoliiton maajoukkueen maalivahdiksi vuonna 1954. Urallaan hän saavutti:


title: Anatoli Melnikov

text: Melnikov valittiin MM-kisojen parhaaksi maalivahdiksi neljä kertaa eli vuosina 1957, 1961, 1963 ja 1967.


title: Anatoli Melnikov

text: Välittömästi aktiiviuransa jälkeen vuodesta 1968 vuoteen 1988 Anatoli Melnikov toimi jääpalloilussa kouluttajana ja valmentajana. Hän toimi vuosina 1968–1981 kakkosvalmentajana Neuvostoliiton maajoukkueessa.


title: Dario Barbosa

text: Dario Barbosa (21. heinäkuuta 1882 Porto Alegre, Rio Grande do Sul – 25. syyskuuta 1965 Porto Alegre, Rio Grande do Sul) oli brasilialainen ampuja ja olympiamitalisti. Hän kilpaili vuoden 1920 kesäolympialaisissa Antwerpenissä ja sai siellä pronssia 50 metrin vapaapistoolin joukkuekilpailussa. Samoissa kisoissa Barbosa osallistui myös 50 metrin vapaapistoolin yksilökilpailuun ja sijoittui neljänneksi 30 metrin kaksintaistelussa.


title: Joachim Pirsch

text: Joachim Pirsch (26. lokakuuta 1914 – 25. elokuuta 1988) oli saksalainen soutaja ja olympiamitalisti. Hän kilpaili vuoden 1936 kesäolympialaisissa Berliinissä ja sai siellä hopeaa pariairokaksikossa Willi Kaidelin kanssa.


title: Willi Kaidel

text: Wilhelm "Willi" Kaidel (20. huhtikuuta 1912 Schweinfurt – 2. huhtikuuta 1978 Schweinfurt) oli saksalainen soutaja ja olympiamitalisti. Hän kilpaili vuoden 1936 kesäolympialaisissa Berliinissä ja sai siellä hopeaa pariairokaksikossa Joachim Pirschin kanssa.


title: Georges Bidault

text: Georges Augustin Bidault (5. lokakuuta 1899 Moulins – 27. tammikuuta 1983 Cambo-les-Bains) oli ranskalainen kristillisdemokraattinen poliitikko, joka toimi toisen maailmansodan aikana Ranskan vastarintaliikkeessä sekä kahdesti Ranskan pääministerinä vuosina 1946 ja 1949–1950. Algerian sodan aikana Bidault ryhtyi yhteistyöhön Charles de Gaullen politiikkaa vastustaneen maanalaisen OAS-järjestön kanssa ja joutui lähtemään maanpakoon.


title: Georges Bidault

text: Bidault opiskeli italialaisessa jesuiittakoulussa ja valmistui Sorbonnen yliopistosta vuonna 1925 pääaineinaan historia ja maantiede. Hän palveli lyhyen aikaa Ranskan armeijassa Ruhrin miehityksen aikana vuonna 1919. Bidault perusti vuonna 1932 "L’Aube"-nimisen vasemmistolaisen katolisen sanomalehden, johon kirjoitti ulkopolitiikkaa käsitellyttä kolumnia. Ranskan miehityksen yhteydessä vuonna 1940 hän jäi saksalaisten vangiksi, mutta vapautui vuonna 1941 ja palasi Ranskaan. Bidault ryhtyi toimimaan Vastarinnan kansallisessa neuvostossa (CNR) ja hänestä tuli sen johtaja vuonna 1943. Seuraavana vuonna Gestapo paljasti hänet, mutta hän onnistui välttämään pidätyksen. Samoihin aikoihin hän myös perusti kristillisdemokraattisen Mouvement Républicain Populaire (MRP) -puolueen.


title: Georges Bidault

text: Ranskan vapauttamisen jälkeen vuonna 1944 Bidaultista tuli de Gaullen johtaman väliaikaisen hallituksen ulkoministeri. Tässä ominaisuudessa hän muun muassa tuki Jaltan sopimuksen ohjelmaa ja allekirjoitti Yhdistyneiden kansakuntien peruskirjan. Sittemmin Bidault oli kahdesti pääministerinä, uudelleen ulkoministerinä vuosina 1947–1948 ja 1953–1954 sekä puolustusministerinä 1951–1952. Hän muodosti hallituksen 7. helmikuuta 1950. Hän kannatti Länsi-Euroopan taloudellista integraatiota, atlanttista puolustusyhteistyötä (Nato) sekä Ranskan siirtomaavallan säilyttämistä Indokiinassa ja Algeriassa. Hän joutui toimimaan ulkoministerinä tappiollisen Điện Biên Phủn taistelun aikana.


title: Georges Bidault

text: Bidault oli aiemmin ollut Charles de Gaullen ystävä ja tukija, mutta de Gaullen tultua presidentiksi vuonna 1958 erimielisyys Algerian itsenäisyyskysymyksessä rikkoi heidän välinsä. Bidault perusti tuolloin uuden, oikeistolaisen kristillisdemokraattisen puolueen. De Gaullen hyväksyttyä vuonna 1961 Algerian itsenäistymisen Bidault julisti hänen hallintonsa olevan laiton ja perusti oman kansallisen vastarinnan neuvoston. Se tuki terroristisia keinoja Algerian itsenäistymisen estämiseksi. Bidault pakeni maasta vuonna 1962 sen jälkeen kun häntä oli syytetty salaliitosta ja hänen parlamentaarinen koskemattomuutensa oli kumottu. Hän asui vuosina 1963–1967 Brasiliassa. Hän palasi Ranskaan vuonna 1968 sen jälkeen kun hänen pidätysmääräyksensä oli peruutettu. Bidault perusti palattuaan vielä Mouvement pour le justice et la liberté -nimisen oikeistopuolueen, mutta ei saavuttanut enää merkittävää vaikutusta politiikassa.


title: Madekosken koulu

text: Madekosken koulu on Oulun kaupungin ylläpitämä perusasteen koulu Madekoskella. Heikkilänkankaalla on Madekosken koulun alainen sivukoulu, jossa on 1.-2. luokkien perusopetusryhmiä.


title: Madekosken koulu

text: Nykyisen koulun edeltäjä Oulujoen kunnan perustama Madekosken kansakoulu aloitti syyslukukaudella 1907 Oulujoen pohjoispuolella sijaitsevassa Yli-Kärpän talossa. Koulu muutti nykyiselle paikalleen joen eteläpuolelle vuonna 1916, jolloin oma koulurakennus valmistui.


title: Mouvement Républicain Populaire

text: Mouvement Républicain Populaire (MRP) oli Ranskassa neljännen tasavallan aikana toiminut kristillisdemokraattinen puolue, joka oli useasti hallituspuolueena.


title: Mouvement Républicain Populaire

text: Puolue perustettiin 26. marraskuuta 1944, pian sen jälkeen Ranska oli vapautunut saksalaismiehityksestä. Koko 1940-luvun jälkipuoliskon ajan se sai säännöllisesti vaaleissa noin 25 prosentin kannatuksen ja toimi tuona aikana Ranskan hallitusten selkärankana. Kylmän sodan alettua poliittinen kenttä kuitenkin polarisoitui, ja keskustapuolueena MRP menetti kannatustaan sekä oikealle että vasemmalle. Vuoden 1951 vaaleissa sen kannatus putosi 12,6 prosenttiin eikä sen jälkeen enää palannut entisiin lukemiin. Puolueen suuruuden päivinä sen tunnettuja johtajia olivat muun muassa pääministereinäkin toimineet Georges Bidault ja Robert Schuman. Monet puolueen perustajista olivat olleet sodan aikana mukana vastarintaliikkeessä ja sodan jälkeen MRP:n katsottiin olevan puolueista lähimpänä Charles de Gaullea. MRP ei kuitenkaan hyväksynyt kaikkia de Gaullen linjauksia ja viidennen tasavallan aikana suhteet presidenttiin huononivat.


title: Mouvement Républicain Populaire

text: Vuoden 1965 presidentinvaaleissa MRP asettui yhdessä useiden muiden keskusta-oikeistolaisten puolueiden kanssa tukemaan Jean Lecanuetia, joka sai vasta kolmanneksi eniten ääniä. Lecanuetia tukeneet puolueet muodostivat helmikuussa 1966 uuden Centre Démocrate -nimisen keskustapuolueen, mutta se menestyi heikosti vuosien 1967 ja 1968 parlamenttivaaleissa. MRP lakkasi tällöin käytännössä toimimasta itsenäisenä puolueena.


title: Kader Abdolah

text: Kader Abdolah (12. lokakuuta 1954 Arak, Iran) alkuperäiseltä nimeltään Hossein Sadjadi Ghaemmaghami Farahani on iranilaissyntyinen, Alankomaissa, Delftissä asuva kirjailija. Abdolah kirjoittaa hollanniksi.


title: Kader Abdolah

text: Abdolah opiskeli nuorena fysiikkaa Teheranissa. Sen jälkeen hän suoritti asevelvollisuutensa Iran keisarillisessa laivastossa. Hän oli mukana vasemmistolaisessa liikkeessä, joka aluksi vastusti šaahia ja myöhemmin Ajatollah Khomeinin pappisvaltaa. Vuonna 1988 Abdolah pakeni Iranista Alankomaihin. Kirjailijanimensä Abdolah muodosti kahden surmatun ystävänsä nimestä. Hänen ensimmäinen kirjansa ilmestyi vuonna 1993. Vuonna 2005 ilmestyi hänen menestysteoksensa "Talo moskeijan vieressä", joka valittiin vuonna 2007 toiseksi parhaaksi hollaninkieliseksi romaaniksi.


title: Kader Abdolah

text: "Talo moskeijan vieressä" on toistaiseksi ainoa Abdolahin suomeksi julkaistu teos. Se ilmestyi vuonna 2011. Romaani kertoo syrjäisessä Senedžanin kaupungissa elävästä mattokauppias Agha Džanin perheestä. Tapahtumat alkavat 1960-luvun lopulta ja päättyvät 1970- luvun lopun poliittiseen kuohuntaan. Se kertoo värikkäästi kaupungista ja sen asukkaista, heidän avioliitoistaan, syrjähypyistään ja liiketoimistaan. Siinä esiintyy niin oopiumin väärinkäyttäjiä, salaisia poliiseja, kylähulluja kuin vallankumouksellisia sekä imaamien että vasemmistolaisten puolelta. Se on myös kertomus Iranin nykyaikaistumisesta, radion ja television mahdista.


title: Valentin Atamanitšev

text: Valentin Ivanovitš Atamanitšev (3. kesäkuuta 1934 – 30. toukokuuta 1989) oli venäläinen jääpalloilija. Hänen kasvattajaseuransa oli Spartacus Jaroslavl ja Lokomotiv Jaroslavl. Myöhemmin hän edusti uransa aikana vuodesta 1953 lähtien nykyisen Jekaterinburgin SKA-Sverdlovskia aina vuoteen 1969. Hän lukeutui myös Neuvostoliiton jääpallomaajoukkueen tärkeimpiin pelaajiin. Aktiiviuransa jälkeen hän toimi saman jekaterinburgilaisseuran johto- ja valmennustehtävissä.


title: Valentin Atamanitšev

text: Valentin Atamanitšev nousi Neuvostoliiton maajoukkueen maalivahdiksi vuonna 1954. Urallaan hän saavutti:


title: Valentin Atamanitšev

text: Atamanitšev oli kaksi kertaa MM-kisoissa paras maalintekijä eli vuosina 1957 ja 1963 sekä valittiin MM-kisojen parhaaksi hyökkääjäksi vuoden 1961 kisoissa.


title: Valentin Atamanitšev

text: Välittömästi aktiiviuransa jälkeen vuodesta 1969 vuoteen 1983 Valentin Atamanitšev toimi SKA Sverdlovskin joukkueen johtajana ja valmentaja. Hänen valmennuksessaan SKA-Sverdlovsk saavutti kaksi Neuvostoliiton jääpallomestaruutta vuosina 1971 ja 1974.


title: Valentin Atamanitšev

text: Jekaterinburgin kaupunki muisti Atamanitševia vuonna 2010 paljastamalla hänen asuinpaikallaan muistolaatan hänen urheilu-uransa kunniaksi.


title: Et uus saaks alguse

text: ”Et uus saaks alguse” on Birgit Õigemeelin esittämä musiikkikappale, jolla hän edusti Viroa . Kappaleen ovat säveltäneet ja sanoittaneet Mihkel Mattisen ja Silvia Soro. Se valittiin Viron edustajaksi Eesti Laul -kilpailussa, jonka Õigemeel voitti niukasti yleisöäänillä.


title: Et uus saaks alguse

text: Kappale kilpaili Euroviisujen ensimmäisessä semifinaalissa, jossa se sijoittui kymmeneksi ja selviytyi finaaliin. Finaalissa kappale sijoittui 26. maan joukosta 20. sijalle.


title: Jokioisten Verkatehdas

text: Jokioisten Verkatehdas oli Turun läänin maaherran E. G. v. Willebrandin 1797 perustama verkatehdas, joka sijaitsi Tammelan pitäjässä Jokioisten kartanon alueella, Loimijoen rannalla.


title: Jokioisten Verkatehdas

text: E. G. v. Willebrand perusti 1797 villaverkatehtaan omistamansa Jokioisten kartanon maille, saamansa privilegion oikeuttamana, vaikka se oli tuon ajan asetuksien vastaista, sillä ne kielisivät manufaktuurien perustamisen maaseudulle. Turun verankutojat syyttivät Willebrandia luvattomasta veranvalmistuksesta, jonka jälkeen Willebrand laillistutti tuotantonsa ja rupesi maksamaan tuotteistaan säädettyjä leimamaksuja.


title: Jokioisten Verkatehdas

text: Willebrand omisti Jokioisten kartanon yhteydessä olevan suuren lampolan, josta saatuja villoja käytettiin tehtaassa raaka-aineina. Verkatehtaassa oli vuonna 1797 käytössä kaksi kutomokonetta.


title: Jokioisten Verkatehdas

text: Willebrandin aikana Jokioisten verkatehdas oli Suomen suurin verkatehdas, molemmat muut tuona aikana toiminnassa olleista kahdesta verkatehtaasta olivat selvästi pienempiä.


title: Jokioisten Verkatehdas

text: Tulipalo tuhosi 1798 verkakutomon ja värjäämön. Uudelleen rakennetussa tehtaassa oli jo vuonna 1800 karstaus- ja kehruukoneita, mikä oli tuohon aikaan Suomessa vielä hyvin ainutlaatuisia.


title: Jokioisten Verkatehdas

text: Tehtaan koneet vuonna 1803:


title: Jokioisten Verkatehdas

text: Koneiden voimanlähteenä oli vesivoima, ja koneita käyttämään tarvittiin 15 aikuista ja 8 lasta. Alkuaikoina tuotanto oli pääasiassa sotilasverkaa. Kehräämöstä valmistui viikossa 500 vyyhtiä lankaa.


title: Jokioisten Verkatehdas

text: Tehtaan työvoima oli vuosina 1799–1806 noin 60–70 henkeä. Tehtaan tuotanto myytiin suureksi osaksi Ruotsiin, jossa verka käytettiin armeijan vaatettamiseen. Tehtaan yhteydessä toimi tehtaankoulu, jonka opettajana oli seurakunnan pappi. Tehtaan yhteydessä oli myös työväestön sairaus- ja hautausapukassa.


title: Jokioisten Verkatehdas

text: Willebrand perusti myös kaksiraamisen sahan ja myllyn sekä vuonna 1804 Jokioisten ruukin, jonka yhteyteen rakennettiin kankipaja, jonka raaka-aineena käytettiin ruotsalaista rautaa.


title: Jokioisten Verkatehdas

text: E. G. v. Willebrandin kuoltua vuonna 1809 Jokioisten kartanon omisti hänen leskensä Venla Gustava von Willebrand vuoteen 1820 asti, jonka jälkeen omistajina olivat heidän lapsensa, jotka ensin vuokrasivat kartanon ja sitten möivät 1826 kapteeni Joseph Brehmerille. Verkatehtaan vuokraajana oli 1810 värjärimestari Fredrik Grek, vuodesta 1823 alkaen J. C. Büttner, vuoden 1827 loppuun tehtailija Carl Nyström.


title: Jokioisten Verkatehdas

text: Joseph Brehmer vuokrasi Jokioisten verkatehtaan saksalaisille C. W. Herrenkohlille ja Carl August Dopellille 1827 alkaen viiden vuoden ajaksi. Heidän aikanaan verkatehtaassa oli kuusi kutomotuolia. Vuokra-ajan päätyttyä 1833 saksalainen Carl August Dopell vuokrasi tehtaan kymmeneksi vuodeksi. Vuokrasopimuksessa oli myöhemmin hyvin haitallisesti tehtaan toimintaan vaikuttanut verkatehtaan vesivoiman käytön rajoitus, joka varasi vesivoiman ensisijaisesti rautatehtaan ja myllyjen käyttöön. Tämän velvoitteen johdosta verkatehtaan koneita piti käyttää käsin silloin, kun vesivoima oli vähissä.


title: Jokioisten Verkatehdas

text: Verkatehdasta ei juurikaan kehitetty vuosina 1809–1839, uusia koneita ei hankittu ja vanhatkin koneet olivat kuluneita. Verkatehtaassa oli vuonna 1838 oli Hämeen läänin maaherran kertomuksen mukaan vain kaksi kutomotuolia ja karstauskone sekä kehruukone, jotka kaikki kävivät vesivoimalla. Tehtaaseen kuului tuolloin myös värjäämö ja kuivaamo.


title: Jokioisten Verkatehdas

text: A. W. Wahren vuokrasi tehtaan Josef Bremeriltä 1838, edellisen tehtaan vuokraajan Carl August Dopellin lopettaessa toimintansa. Wahren teki viiden vuoden vuokrasopimuksen, vuoden 1843 loppuun ja jatkoi sopimusta yhdeksällä vuodella vuoden 1852 loppuun.


title: Jokioisten Verkatehdas

text: Tehtaassa oli vuonna 1840 työntekijöinä 29 täysi-ikäistä ja 16 lasta. Osa työväestä oli tuotu Ruotsista.


title: Jokioisten Verkatehdas

text:
Wahrenin tullessa Jokioisten verkatehtaan vuokraajaksi, tehtaan rakennuksia uusittiin. Jokioisten kartanon omistaja Josef Bremerin kustannuksella uusittiin osa rakennuksista ja Wahren rakennutti omalla kustannuksellaan uusia rakennuksia.
Jokioisten verkatehtaaseen kuului seuraavat rakennukset: Tehtaaseen kuuluivat myös Wahrenin 1841 rakennuttamat panimo, konttorirakennus, talli ja navetta sekä 1826 rakennetut neljä asuinrakennusta.


title: Jokioisten Verkatehdas

text: Wahrenin aikana Jokioisten verkatehdas oli Suomin suurin verkatehdas, toisena oli Littoisten verkatehdas.


title: Jokioisten Verkatehdas

text: Wahren valmisti aluksi verkaa, joka oli keskilaatuista, vuodesta 1840 alkoi friisin, kasmirin, vuorikankaiden ja huopien valmistaminen. Tehtaan laajentamisen jälkeen kyettiin valmistamaan myös satiinia, korderoyta, huopaa, flanellia ja hienoa verkaa. Tehtaan tuotannon arvo vuonna 1840 oli 40 000–50 000 hopearuplaa. Skotlannin mattoja alettiin valmistaa 1844. Tehdas sai manufaktuurirahastosta salaneuvos von Haartmanin suosituksesta 3 000 ruplan lainan mattojen valmistamiseen.


title: Jokioisten Verkatehdas

text: Wahrenin uudistaessa ja laajentaessa Jokioisten verkatehdasta hän joutui jatkuvasti ottamaan velkaa ja sopimaan velkojiensa kanssa erityisiä maksujärjestelyjä. Jokioisten tehdas oli Josef Bremerin omistamalla maalla ja suurimmaksi osaksi myös hänen rakennuksissaan. Wahren maksoi vuokraa 600 hopearuplaa vuodessa, omisti koneet ja osan rakennuksista, jotka oli vuokrasopimuksen päätyttyä myytävä tai vietävä pois. Wahren tahtoi pidentää vuokrasopimusta 30 vuodella, mutta Josef Bremer ei suostunut kuin 10 vuoden sopimukseen.


title: Jokioisten Verkatehdas

text: Jokioisten verkatehtaan valmistamat tuotteet kuljetettiin hevosilla lähimpiin rautatie- tai satamakaupunkeihin, joista paluumatkalla tuotiin usein tuotantoon tarvittavia raaka-aineita. Markkinoilta ostettiin ruokaa ja raaka-aineita, joiden kuljettamiseen tarvittiin runsaasti kärryjä ja hevosia. Turun kesämarkkinoilta vuonna 1845 ostettujen villojen, kalkin ja silakkojen kuljettamiseen tarvittiin 180 hevosta, eivätkä nekään riittäneet, vaan tavaroita piti hakea Jokioisiin toisenkin kerran. Kuljetuksista huolehtivat palkatut pikkutalolliset ja torpparit.


title: Jokioisten Verkatehdas

text: Wahren sai Jokioisten verkatehtaasta tuloja 3 000–4 000 hopearuplaa vuodessa. Hän alkoi suunnitella Forssan tehtaan perustamista vuonna 1844. Hän vuokrasi maanviljelijä Ali-Heikalta Kuhalankosken rannalta maa-alueen. Sen jälkeen Wahren vuokrasi kosken ja myllyn, jotka olivat kuuden talollisen omistuksessa.


title: Jokioisten Verkatehdas

text: Wahren perusti 1847 Kuhalankoskelle Forssan Puuvillan Kehruu Yhtiön, ja siksi hän luopui Jokioisten verkatehtaasta vuonna 1852 ja myi sen A. I. Frietschille. Jokioisten verkatehdas siirrettiin 1859 Tampereelle, ja näin sai alkunsa Tampereen Verkatehdas.


title: Kollegineuvos

text: Kollegineuvos () oli keisarinajan Venäjällä ja myös Suomen suuriruhtinaskunnassa käytössä ollut kuudennen luokan virka-arvo, joka vastasi sotaväen everstin arvoa.


title: Kuusamon raja-asema

text: Kuusamon raja-asema tai Kuusamo–Suoperä on Kuusamon kunnan Lämsänkylän itäpuolella, Suomen itärajalla sijaitseva kansainvälinen rajanylityspaikka. Asema on avoinna arkisin kello 8–20.


title: Kuusamon raja-asema

text: Kuusamon rajanylityspaikka on varsin hiljainen kansainvälinen raja-asema. Uusi tulli- ja rajavartioasema otettiin käyttöön vuonna 2011. Vuonna 2012 siellä tehtiin yhteensä 44 621 matkustajien rajatarkastusta. Matkustajaliikenne on puolitoistakertaistunut vuodesta 2009.


title: Kuusamon raja-asema

text: Suomalaisen rajanylityspaikan itäpuolella Venäjällä tieyhteys jatkuu aluksi Karjalan tasavallan Louhen piirin Kiestingin kunnan läpi. Venäjän puolella tämä kansainvälinen tieliikenteen rajanylityspaikka on Suoperä ( kyrill. Суоперя).


title: Hovineuvos (Venäjä)

text: Hovineuvos () oli keisarinajan Venäjällä ja myös Suomen suuriruhtinaskunnassa käytössä ollut seitsemännen luokan virka-arvo, joka vastasi sotaväen everstiluutnantin arvoa.


title: Alfred Bieler

text: Alfred "Fredi" Bieler (18. huhtikuuta 1923 Sankt Moritz – 24. huhtikuuta 2013 Zürich) oli sveitsiläinen jääkiekkoilija, olympia- ja MM-mitalisti ja Euroopan mestari.


title: Alfred Bieler

text: Bieler edusti Sveitsin jääkiekkomaajoukkuetta sen saavuttaessa olympiapronssia (samalla MM-pronssia ja EM-hopeaa) Sankt Moritzista 1948. Lisäksi hän saavutti Sveitsin joukkueessa muitakin MM- ja EM-mitaleja.


title: Alfred Bieler

text: Bieler kuoli 90-vuotiaana 24. huhtikuuta 2013 pitkän ja vaikean sairauden jälkeen.


title: Kollegiasessori

text: Kollegiasessori () oli keisarinajan Venäjällä ja myös Suomen suuriruhtinaskunnassa käytössä ollut kahdeksannen luokan virka-arvo, joka vastasi sotaväen kapteenin arvoa.


title: Kollegiasessori

text: Kollegiasessori oli myös aiemmin itsenäisessä Suomessa tasavallan presidentin myöntämä arvonimi.


title: Kollegiasessori

text: Vuosien 1918–1933 aikana kollegiasessorin arvonimi myönnettiin 19 henkilölle. Arvonimi myönnettiin ensimmäisen kerran vuonna 1920 ja viimeisen kerran vuonna 1933.


title: Nimineuvos

text: Nimineuvos () oli keisarinajan Venäjällä ja myös Suomen suuriruhtinaskunnassa käytössä ollut yhdeksännen luokan virka-arvo, joka vastasi sotaväen alikapteenin arvoa.


title: Nimineuvos

text: Nikolai Gogolin teoksen Päällysviitta päähenkilö Akaki Akakijevitš oli arvoltaan nimineuvos.


title: Kollegisihteeri

text: Kollegisihteeri () oli keisarinajan Venäjällä ja myös Suomen suuriruhtinaskunnassa käytössä ollut kymmenennen luokan virka-arvo, joka vastasi sotaväen luutnantin arvoa.


title: Kuvernementinsihteeri

text: Kuvernementinsihteeri () oli keisarinajan Venäjällä ja myös Suomen suuriruhtinaskunnassa käytössä ollut kahdennentoista luokan virka-arvo, joka vastasi sotaväen aliluutnantin arvoa.


title: Kollegireistraattori

text: Kollegireistraattori () oli keisarinajan Venäjällä ja myös Suomen suuriruhtinaskunnassa käytössä ollut neljännentoista ja samalla alimman luokan virka-arvo rankijärjestelmässä.


title: Kollegireistraattori

text: Erinäisissä arvojärjestyksissä ja muissa yhteyksissä kirjoitusasuna on Suomessa ollut myös "kollegiregistraattori" ja "kollegirekistraattori".


title: Margaret Berger

text: Margaret Berger (s. 11. lokakuuta 1985 Trondheim, Norja) on norjalainen poplaulaja. Hän edusti Norjaa vuoden 2013 Eurovision laulukilpailussa kappaleella ”I Feed You My Love” ja sijoittui neljänneksi.


title: Aleksandr Izmodenov

text: Aleksandr Georgijevitš Izmodenov (, s. 3. toukokuuta 1938) on entinen venäläinen jääpalloilija. Hänen kasvattajaseuransa oli Sredneuralsk Sverdlovskin alueella. Myöhemmin hän edusti uransa aikana vuodesta 1956 lähtien nykyisen Jekaterinburgin SKA-Sverdlovskia aina vuoteen 1971. Hän lukeutui myös Neuvostoliiton jääpallomaajoukkueen tärkeimpiin pelaajiin. Aktiiviuransa jälkeen hän toimi saman jekaterinburgilaisseuran johto- ja valmennustehtävissä.


title: Aleksandr Izmodenov

text: Urallaan hän saavutti:


title: Aleksandr Izmodenov

text: Aktiiviuransa jälkeen vuodesta 1984 Izmodenov toimi SKA Sverdlovskin joukkueenjohtajana ja valmentajana.


title: Manuel Antonio Valarezo Luzuriaga

text: Manuel Antonio Valarezo Luzuriaga (s. 7. kesäkuuta 1937) on ecuadorilainen roomalaiskatolinen piispa. Hänet vihittiin fransiskaanien papiksi 11. elokuuta 1962 ja nimitettiin Galápagosin prefektiksi 22. kesäkuuta 1990. Lisäksi hänet nimitettiin 22. huhtikuuta 1996 Quaestorianan titulaaripiispaksi. Piispaksi konsekroinnin suoritti 23. kesäkuuta Francesco Canalini, jota avustivat José Mario Ruiz Navas ja Antonio Arregui Yarza.


title: Manuel Antonio Valarezo Luzuriaga

text: 15. heinäkuuta 2008 Valarezo Luzuriaga nimitettiin Galápagosin apostoliseksi vikaariksi.


title: Offutt Pinion

text: Offutt Pinion (23. maaliskuuta 1910 Kentucky – 30. syyskuuta 1976 Kalifornia) oli yhdysvaltalainen ampuja ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia 50 metrin vapaapistoolissa.


title: Fernand Vandernotte

text: Fernand Auguste Henri Marius Vandernotte (12. heinäkuuta 1902 Tillières – 20. tammikuuta 1990 Saint-Nazaire) oli ranskalainen soutaja ja olympiamitalisti. Hän kilpaili vuoden 1936 kesäolympialaisissa Berliinissä ja sai siellä pronssia miesten perämiehellisessä nelikossa. Hän osallistui myös kesäolympialaisiin 1932 Los Angelesissa, jossa hän eteni perämiehettömässä kaksikossa toiselle kierrokselle.


title: Fernand Vandernotte

text: Vandernotte oli Marcel Vandernotten veli ja Noël Vandernotten isä.


title: Marcel Vandernotte

text: Marcel Henri Vandernotte (29. heinäkuuta 1909 Nantes – 15. joulukuuta 1993 Nantes) oli ranskalainen soutaja ja olympiamitalisti. Hän sai perämiehellisessä nelikossa pronssia vuoden 1936 kesäolympialaisissa Berliinissä ja eteni perämiehettömässä kaksikossa toiselle kierrokselle Los Angelesin kesäolympialaisissa 1932.


title: Marcel Vandernotte

text: Fernand Vandernotte oli Marcelin veli.


title: Marcel Chauvigné

text: Marcel Chauvigné (24. syyskuuta 1911 Nantes – 2. heinäkuuta 1972 Nantes) oli ranskalainen soutaja ja olympiamitalisti. Hän kilpaili vuoden 1936 kesäolympialaisissa Berliinissä ja sai siellä pronssia perämiehellisessä nelikossa.


title: Folke Alnevik

text: Arvid Folke Alnevik (s. 31. joulukuuta 1919 Arbrå) on ruotsalainen yleisurheilija ja olympiamitalisti. Hän kilpaili Lontoon kesäolympialaisissa 1948, missa hän sai pronssia 4 × 400 metrin viestijuoksussa ja eteni neljännesvälieriin 400 metrin juoksussa. Alnevik kilpaili myös vuoden 1946 EM-kilpailuissa ja sai pronssia 4 × 400 metrin viestijuoksussa.


title: Åke Grönhagen

text: Åke Edvard Grönhagen (24. tammikuuta 1885 Tukholma – 25. joulukuuta 1974 Tukholma) oli ruotsalainen miekkailija ja nykyaikainen viisiottelija. Hän sijoittui vuoden 1912 kesäolympialaisissa Tukholmassa nykyaikaisessa viisiottelussa neljänneksi ja kilpaili myös kalvan yksilökilpailussa, mutta putosi siinä ensimmäisellä kierroksella.


title: Georges Lagrange

text: Georges Lagrange (23. marraskuuta 1929 Châtillon-sur-Chalaronne – 11. joulukuuta 2014) oli ranskalainen roomalaiskatolinen piispa. Hänet vihittiin papiksi 29. kesäkuuta 1955 ja nimitettiin Gapin hiippakunnan johtoon 11. heinäkuuta 1988. Piispaksi vihkiminen seurasi 18. syyskuuta. Pääkonsekraattorina toimi Hyacinthe Thiandoum, jota avustivat Bernard Louis Auguste Paul Panafieu ja Guy Claude Bagnard.


title: Georges Lagrange

text: Lagrange erosi tehtävistään 18. marraskuuta 2003.


title: Guy Claude Bagnard

text: Guy Claude Bagnard (s. 14. huhtikuuta 1937 Montceau-les-Mines) on ranskalainen roomalaiskatolinen piispa. Hänet vihittiin papiksi 29. kesäkuuta 1965 ja nimitettiin Belleyn hiippakunnan johtoon 8. heinäkuuta 1987. Piispaksi konsekroinnin suoritti 4. lokakuuta Albert Florent Augustin Decourtray, jota avustivat Robert-Joseph Coffy ja Louis Pierre Joseph Cornet.


title: Guy Claude Bagnard

text: Bagnard jäi eläkkeelle 15. kesäkuuta 2012. Hänen kaudellaan hiippakunnan nimi muutettiin muotoon Belley-Ars.


title: Eduard Steinemann

text: Eduard ("Edi") Steinemann (2. elokuuta 1906 – 28. kesäkuuta 1937 Flawil, Sankt Gallen) oli sveitsiläinen voimistelija ja olympiavoittaja. Hän voitti moniottelun joukkuekilpailussa kultaa vuoden 1928 kesäolympialaisissa Amsterdamissa ja sai siinä lisäksi hopeamitalin vuoden 1936 kesäolympialaisissa Berliinissä.


title: Günther Ullerich

text: Günther Ullerich (30. huhtikuuta 1928 Berliini – 28. marraskuuta 2007 Köln) oli saksalainen maahockeypelaaja ja olympiamitalisti. Hän kuului vuoden 1956 kesäolympialaisissa Melbournessa lajissa pronssia saaneeseen joukkueeseen. Hän kilpaili myös kesäolympialaisissa 1952 Helsingissä ja 1960 Roomassa.


title: Günther Brennecke

text: Günther Brennecke (s. 13. tammikuuta 1927) on saksalainen entinen maahockeypelaaja ja olympiamitalisti. Hän sai lajissa pronssia vuoden 1956 kesäolympialaisissa Melbournessa ja kilpaili siinä myös vuoden 1952 kesäolympialaisissa Helsingissä.


title: Heinz Radzikowski

text: Heinz Radzikowski (s. 7. syyskuuta 1925 Stolp) on saksalainen entinen maahockeypelaaja ja olympiamitalisti. Hän kilpaili vuoden 1956 kesäolympialaisissa Melbournessa ja kuului siellä lajissa pronssia saaneeseen joukkueeseen.


title: Eberhard Ferstl

text: Eberhard Ferstl (s. 16. tammikuuta 1933 München) on saksalainen entinen maahockeypelaaja ja olympiamitalisti. Hän kuului vuoden 1956 kesäolympialaisissa Melbournessa lajissa pronssia saaneeseen joukkueeseen. Hän kilpaili maahockeyssa myös Rooman kesäolympialaisissa 1960 ja jäi siinä joukkueineen seitsemänneksi.


title: Werner Delmes

text: Werner Delmes (s. 28. syyskuuta 1930 Köln) on saksalainen entinen maahockeypelaaja ja olympiamitalisti. Hän kuului vuoden 1956 kesäolympialaisissa Melbournessa lajissa pronssia saaneeseen joukkueeseen. Hän kilpaili maahockeyssa myös Rooman kesäolympialaisissa 1960 ja jäi siinä joukkueineen seitsemänneksi.


title: Wolfgang Nonn

text: Wolfgang Nonn (16. helmikuuta 1935 – 26. elokuuta 1959) oli saksalainen maahockeypelaaja ja olympiamitalisti. Hän kilpaili vuoden 1956 kesäolympialaisissa Melbournessa ja kuului siellä lajissa pronssia saaneeseen joukkueeseen. Hänen veljensä Helmut Nonn kuului samaan joukkueeseen.


title: Helmut Nonn

text: Helmut Nonn (s. 18. lokakuuta 1933 Mülheim an der Ruhr, Nordrhein-Westfalen) on saksalainen entinen maahockeypelaaja ja olympiamitalisti. Hän kuului vuoden 1956 kesäolympialaisissa Melbournessa lajissa pronssia saaneeseen joukkueeseen ja oli lisäksi Rooman kesäolympialaisissa 1960 mukana sijoittumassa lajissa seitsemänneksi. Wolfgang Nonn oli Helmutin veli.


title: Edward Benedicks

text: Edward Benedicks (9. helmikuuta 1879 Menton, Ranska – 24. elokuuta 1960 Tukholma, Ruotsi) oli ruotsalainen ampuja ja kaksinkertainen olympiamitalisti. Hän sai vuoden 1912 kesäolympialaisissa Tukholmassa hopeaa 100 metrin hirven parilaukauksissa tuloksella 74 ja lisäksi Antwerpenissä kesäolympialaisissa 1920 hopeaa 100 metrin hirven parilaukausten joukkuekilpailussa.


title: James Duhig

text: James Duhig (2. syyskuuta 1871 Killila – 10. huhtikuuta 1965) oli irlantilaissyntyinen, Australiassa koko uransa toiminut roomalaiskatolinen arkkipiispa. Hänet vihki papiksi Brisbanen arkkihiippakuntaan Francesco di Paola Cassetta 19. syyskuuta 1896, ja hänet nimitettiin Rockhamptonin hiippakunnan johtoon 16. syyskuuta 1905. Piispaksi vihkiminen seurasi 10. joulukuuta. Pääkonsekraattorina toimi Michael Kelly, jota avustivat James Dominic Murray ja Patrick Vincent Dwyer.


title: James Duhig

text: Duhig sai 27. helmikuuta 1912 nimityksen Brisbanen koadjuuttoriarkkipiispaksi ja Amidan titulaariarkkipiispaksi. Hänestä tuli Brisbanen arkkipiispa 13. tammikuuta 1917, ja hän kuoli 93-vuotiaana virassa.


title: Brian Heenan

text: Brian Heenan (s. 4. elokuuta 1937 Ashgrove) on australialainen roomalaiskatolinen piispa. Hänet vihki papiksi Brisbanen arkkihiippakuntaan Patrick Mary O'Donnell 29. kesäkuuta 1962. Hänet nimitettiin Rockhamptonin hiippakunnan johtoon 23. heinäkuuta 1991, ja piispaksi vihkiminen seurasi 25. syyskuuta. Pääkonsekraattorina toimi Francis Roberts Rush, jota avustivat John Alexius Bathersby ja David Cremin.


title: Francesco Canalini

text: rancesco Canalini (s. 23. maaliskuuta 1936 Osimo) on italialainen roomalaiskatolinen arkkipiispa ja kirkkonsa diplomaatti. Hänet vihki papiksi Domenico Brizi 18. maaliskuuta 1961, ja hänet nimitettiin 28. toukokuuta 1986 Valerian titulaariarkkipiispaksi sekä apostoliseksi pro-nuntiukseksi Indonesiaan. Piispaksi konsekroinnin suoritti 12. heinäkuuta Agostino Casaroli, jota avustivat José Tomás Sánchez ja Carlo Maccari.


title: Francesco Canalini

text: Canalini sai 20. heinäkuuta 1991 nimityksen apostoliseksi nuntiukseksi Ecuadoriin, 3. joulukuuta 1998 Australiaan ja 8. syyskuuta 2004 Sveitsiin sekä Liechtensteiniin. Canalini toimi nuntiuksena Sveitsiin ja Liechtensteiniin, kunnes jäi eläkkeelle huhtikuussa 2011.


title: Jossain

text: Jossain on laulaja Merja Rantamäen singlejulkaisu vuodelta 1977. Säestävää orkesteria johtaa Nacke Johansson.


title: Jossain

text: Laulun säveltäjä on Bert Östlund, ympäristön pilaantumiseen liittyvän suomenkielisen sanoituksen on tehnyt Juha Vainio ja sovitus on Nacke Johanssonin. Laulun ruotsin- ja englanninkieliset nimet ovat "Det gör detsamma" ja "Paper Town".


title: Jossain

text: Levy-yhtiö on Decca ja singlen kaupallinen tunnus SD 5845. Osallisena on myös Oy Finnlevy Ab. Musiikkikustantaja on Fazer ja kappaleen kesto 2:53. Vinyylisinglejä on valmistettu Suomessa.


title: Ruusu (kappale)

text: Ruusu on laulaja Merja Rantamäen vuonna 1977 ilmestyneen singlen "Jossain" kääntöpuolen kappale. Säestävää orkesteria johtaa Paul Fagerlund.


title: Ruusu (kappale)

text: Laulun säveltäjä on Evgenia Ptitskina, suomenkieliset sanat on tehnyt Pauli Salonen ja sovitus on Toivo Kärjen. Laulu on elokuvasta "Minun katuni".


title: Ruusu (kappale)

text: Levy-yhtiö on Decca ja singlen kaupallinen tunnus SD 5845. Osallisena on myös Oy Finnlevy Ab.


title: Ruusu (kappale)

text: Musiikkikustantaja on Fazer ja kappaleen kesto 3:44. Vinyylisinglejä on valmistettu Suomessa.


title: Kahdeksannen sukupolven pelikonsolit

text: Pelikonsolien kahdeksas sukupolvi on nykyinen konsolisukupolvi. Se on jatkoa seitsemännen sukupolven konsoleille, jotka ovat: Nintendon Wii, Sonyn PlayStation 3 ja Microsoftin Xbox 360. Kahdeksannen sukupolven konsoleista ensimmäinen oli Wii U, joka julkaistiin vuoden 2012 neljännellä neljänneksellä. Sony julkisti oman PlayStation 4-konsolinsa 20. helmikuuta 2013 ja markkinoille se tuli 15. marraskuuta. Xbox 360:n seuraaja Xbox One, julkaistiin 21. toukokuuta 2013 ja sen myynti aloitettiin marraskuussa. Nintendo Switch jatkaa Wii Un kehityssuuntaa kädessä pidettävälle telakoitavalle laitteelle.


title: Kahdeksannen sukupolven pelikonsolit

text: Käsikonsoleilla sukupolvi alkoi helmikuussa 2011 Nintendo DS:n seuraajan, Nintendo 3DS:n julkaisun yhteydessä. PlayStation Portablen seuraaja, PlayStation Vita, julkaistiin joulukuussa 2011 Japanissa ja Länsimaissa helmikuussa 2012.


title: Nokia Lumia 928

text: Nokia Lumia 928 on Microsoft Mobilen valmistama älypuhelin. Sen julkisti Nokia 16. toukokuuta 2013. Puhelimessa on Windows 8 -käyttöjärjestelmä ja se on seuraaja Lumia 920 ja Lumia 925 -puhelimille.


title: Nokia Lumia 928

text: Puhelinta myy ainoastaan yhdysvaltalainen Verizon-operaattori 16. toukokuuta 2013 alkaen.


title: Örbyhusin linna

text: Örbyhusin linna on Ruotsissa nykyisessä Tierpin kunnassa sijaitseva rakennus. Örbyn tilan tiedetään olleen olemassa jo 1300-luvulla. Omistajana toiminut Vaasa-suku antoi sille nimen Örbyhus. Kustaa Vaasa kehitti tilasta puolustusrakennelman, mutta sitä käytettiin myös vankilana ja muun muassa Erik XIV vietti viimeiset vuotensa siellä. 1660-luvulla keskiaikainen linna muutettiin barokkilinnaksi. Se on rakennettu pääosin tiilistä ja muutettiin 1800-luvulla kaksikerroksisesta kolmikerroksiseksi. Linna ja tilukset ovat olleet 1400-luvulta alkaen useiden eri aatelissukujen omistuksessa. Vuonna 1900 Örbyhusin osti Carl Gustaf von Rosen, jonka lapsenlapset omistavat linnan nykyään.


title: Thomas Lundin

text:
Thomas Lundin on suomalainen radio- ja tv-juontaja, laulaja ja näyttelijä.
Lundin on näytellyt musikaalissa "Play me", jota esitettiin Ruotsalaisessa teatterissa.


title: Virke Lehtinen

text: Virke Lehtinen (s. 5. elokuuta 1940 Tampere) on suomalainen elokuvaohjaaja, kuvaaja ja käsikirjoittaja. Hän aloitti uransa vuonna 1960 Aito Mäkisen kanssa yhteistyössä.


title: Virke Lehtinen

text: Lehtisen tuorein elokuva on dokumentti "Sattuman syyt", jonka materiaali on hänen uransa varrella kuvaamiaan pätkiä.


title: Itä–Länsi-ottelu 1939

text: Vuoden 1939 Pesäpallon Itä–Länsi-ottelu pelattiin Helsingissä Olympiastadionilla 1. lokakuuta. Ottelun yleisömääräksi ilmoitettiin 3421. Kahdentoista pelatun vuoroparin jälkeen päädyttiin tasatulokseen.


title: Itä–Länsi-ottelu 1939

text: Avausheiton suoritti tarkastaja Arvo Vartia. Länsi aloitti sisällä.


title: Karlsborgin linnoitus

text: Karlsborgin linnoitus on Ruotsissa nykyisessä Karlsborgin kunnassa sijaitseva linnoitusrakennelma. Se on sijoitettu Vättern-järven rannalle. Rakentaminen aloitettiin vuonna 1819 ja saatiin valmiiksi vuonna 1909. Puolustustarve oli lisääntynyt, kun Ruotsi oli menettänyt Suomen Venäjälle ja valtioneuvos Baltzar von Platenin mielestä tarvittiin linnoitus keskeiselle paikalle sisämaassa, jota voitaisiin käyttää turvapaikkana mahdollisen sodan alkaessa. Linnoitus oli Pohjois-Euroopan suurin rakennustyö ja siinä on viiden kilometrin mittaiset vallit. Se kuitenkin oli täysin vanhanaikainen jo valmistuessaan 1909. Tulivoimaisemmat aseet ja paremmat maalla kulkevat yhteydet saivat Karlsborgin tyyliset linnoitukset muuttumaan vanhanaikaiseksi ja puolustusta siirrettiin rannikoille. Nykyään Karlsborg on armeijan käytössä koulutus- ja varastopaikkana. Siellä toimivat esimerkiksi museo ja laskuvarjojääkärikoulu.


title: Seitsemännen sukupolven pelikonsolit

text: Pelikonsolien seitsemäs sukupolvi on konsolisukupolvi, joka alkoi vuonna 2005. Kotikonsoleilla seitsemäs sukupolvi alkoi 22. marraskuuta 2005 Xbox 360:n julkaisusta, jota seurasivat PlayStation 3 11. marraskuuta 2006 ja Wii 19. marraskuuta 2006. Jokainen konsoli käytti uutta läpimurtoteknologiaa. Xbox 360 tarjosi HD-resoluutioisia pelejä, PlayStation 3 tarjosi FHD-tasoisia pelejä, HD-elokuvantoiston sisäänrakennetun 3D Blu-ray-soittimen kautta ja Wii keskittyi integroituneisiin, liiketunnistimilla varustettuihin ohjaimiin.


title: Seitsemännen sukupolven pelikonsolit

text: Nintendon kehitettyä liiketunnistusta omaan konsoliinsa, Sony julkaisi PlayStation Moven syyskuussa 2010. PlayStation Move sisältää ominaisuuksia liikkeentunnistuksen varassa pelaamista, samalla tavalla kuin Wii. Myös Microsoft liittyi Sonyn ja Nintendon joukkoon Kinect-ohjaimellaan. Toisin kuin kaksi muuta järjestelmää (PlayStation 3 ja Wii), Kinect ei käytä minkäänlaisia ohjaimia, vaan se käyttää pelaajia "ohjaimena". Myytyään 8 miljoonaa kappaletta 60 päivässä, Kinect pääsi Guinness World Recordsiin olemalla "nopeimmin myynyt viihde-elektroniikkalaite". Vaikka Xbox 360:lle on saatavilla langallisia ohjaimia erillisenä tuotteena, kaikkia PlayStation 3-ohjaimia voidaan käyttää sekä langallisina että langattomina kokoonpanoina.


title: Seitsemännen sukupolven pelikonsolit

text: Käsikonsolien keskuudessa seitsemäs sukupolvi alkoi 21. marraskuuta 2004, kun Nintendo DS julkaistiin Pohjois-Amerikassa "kolmantena pilarina" Nintendon Game Boy Advancen ja GameCuben rinnalle.


title: Kolmion sisään ja viereen piirretyt ympyrät

text: Kolmion sisään- ja viereen piirretyt ympyrät ovat geometriassa kolmion sivuja, tai niiden jatkeita, sivuavien ympyröiden lyhennetyt nimitykset. Sisään piirretyllä ympyrällä (joskus myös sisäympyrä) tarkoitetaan ympyrää, joka sivuaa kaikkia kolmion sivuja yhdessä pisteessä. Viereen piirretyllä ympyrällä (joskus myös vierusympyrä) tarkoitetaan ympyrää, joka sivuaa kolmion yhtä sivua ulkoisesti yhdessä pisteessä ja tämän sivun viereisten kummankin sivujen jatketta yhdessä pisteessä. Asetelmasta johtuu, että sisäympyröitä on vain yksi ja vierusympyröitä on aina kolme. Huomaa, että kolmion ympäri piirrettyä ympyrää voidaan kutsua myös ulkoympyräksi.


text: Näitä nimityksiä käytetään suomalaisessa kirjallisuudessa vain satunnaisesti, koska niiden käyttö ei ole vakiintunutta. Sisäympyrällä on muissa kielissä monia samantapaisia vastineita , ja . Sisään piirretyllä ympyrällä on vastaavasti vastineita , , , ja . Viereen piirretylle ympyrälle on , , , , ja . Suomalaiset vastineet voivat olla näiden suoria käännöksiä tai omia kuvailevia nimityksiä.


text: Viereen piirretyn ympyrän keskipiste (kuvassa E), jota voidaan kutsua ulkokeskukseksi , sijaitsee kolmion vastaisen kulman A kulmanpuolittajalla. Myös kolmion ulkokulmien B ja C kulmanpuolittajat kulkevat ulkokeskuksen kautta.


text: Kolmion sisäympyrän sivuamispiste ei välttämättä ole viereisen ympyrän sivumaispisteessä.


text:
Kolmion viereen piirretty ympyrä sivuaa kolmea suoraa pisteissä X sekä X ja X (kuvassa). Etäisyydet sivuamispisteistä X ja X kolmion vastaiseen kärkeen A ovat samat eli
koska ympyrän sivuamispisteden ja keskipisteen muodostamat kolmiot formula_2 ja formula_3 ovat yhtenevät.


text:
Seuraavassa osoitetaan, että piste X jakaa kolmion piirin pisteen A kanssa kahteen puolipiiriin. Etäisyydet kärjestä C sivuamispisteisiin X ja X ovat yhtä pitkät ja samoin ovat etäisyydet kärjestä B sivuamispisteisiin X ja X. Silloin ovat seuraavien murtoviivojen pituudet samat:
Koska matkat kärjestä A kärkien B tai C kautta pisteeseen X ovat yhtä pitkät, ovat ne pituudeltaan puolet kolmion piiristä ja murtoviivat ABX ja ACX ovat puolipiirejä.


text: Kolmion sisään piirretyn ympyrän keskipiste sijaitsee sisäkulmien kulmanpuolittajilla. Kolmion viereen piirrettyjen ympyröiden keskipisteet eli ulkokeskukset sijaitsevat kolmion ulkokulmien kulmanpuolittajilla. Nämä kuusi suoraa leikkaavat toisensa, aina kolme kerrallaan, ympyröiden keskipisteissä. Jos ulkokeskuksien välille vedetään janat, muodostuu ulkokeskuskolmio, jonka korkeusjanoja sisäkulmien kulmanjakajat ovat.


text:
Jos ympyrän, jonka ulkokeskus on esimerkiksi E, sädettä merkitään r ja kolmion sisään piirretyn ympyrän sädettä merkitään r, riippuvat säteet toisistaan
Kolmion ala voidaan myös ilmoittaa säteiden avulla
Jos koko konstruktio ympäröidään vierusympyröitä sivuavalla ympyrällä, jonka säde on R, riippuu sen säde muiden ympyröiden säteistä


text: Ulkokeskuksien trilineaariset koordinaatit ovat formula_9, formula_10 ja formula_11.


text: Edellä kuvattu geometrinen konstruktioon liittyy kolme merkillistä pistettä. Nagelin piste ja Gergonnen piste ovat ceviaanipisteitä sekä lisäksi on vielä Mittenpunkt.


text: Edellä kuvattuun havaintoon sivuamispisteen sijainnista piirin puolessa välissä vastaisesta kärjestä perustuu Nagelin pisteen olemassaolon todistus. Vierusympyröiden sivumaispisteisiin X, X ja X kolmion kärjistä vedetyt ceviaanijanat leikkaavat aina Nagelin pisteessä (merkitään piirroksiin Na tai joskus Kimberlingin merkillisten pisteiden luetettelon merkinnälläformula_12).


text: Edellä kuvatussa konstruktiossa sisäympyrän kolmion sivuamispisteisiin I, I ja I kolmion kärjistä vedetyt ceviaanijanat leikkaavat aina Gergonnen pisteessä (merkitään piirroksiin Ge tai joskus "Kimberlingin" merkinnöin formula_13).


text: Mittenpunkt on geometriassa kolmioon ja sitä sivuaviin ympyröihin liittyvä merkillinen piste. Sitä kutsutaan yleisesti eri kielissä nimellä "Mittenpunkt", koska se merkitsee saksankielessä "keskipistettä", mikä on liian tavallinen termin käytettäväksi geometriassa. Termillä ei ole suomalaista vastinetta, joten sen nimenä on jouduttu käyttämään samaa nimeä Mittenpunkt. Mittenpunkt merkitään piirroksissa tunnuksella D tai M tai lyhennetään "Kimberlingin" merkinnöin formula_14.


text: Kolme suoraa, jotka leikkaavat toisensa Mittenpunktissa, kulkevat kukin ympyränsä ulkokeskuksen (viereen piirretyn ympyrän keskipiste, ) ja sen sivuaman kolmion sivun keskipisteen kautta.


text:
Mittenpunktin trilineaariset koordinaatit ovat
ja sen barysentriset koordinaatit ovat


text: Mittenpunkti on kollineaarinen eräiden muiden "merkillisten pisteiden" kanssa.


text: Mittenpunkt on pisteen formula_23 isogonaalinen konjugaatti.


text: Ulkokeskuskolmio () muodostuu, kun kolmion viereen piirrettyjen ympyröiden keskipisteet eli ulkokeskukset yhdistetään toisiinsa. Kolmiota nimitetään .


text: Ulkokeskuskolmiolla on seuraavia ominaisuuksia. Kolmion kulmanpuolittajat ovat ulkokeskuskolmion korkeusjanoja, jolloin kolmion kulmanpuolittajien leikkauspiste on ulkokeskuskolmion ortokeskus. Kolmion Mittenpunkt on ulkokeskuskolmion symmediaaninen piste. Ulkokeskuskolmion sivujen pituudet a', b' ja c' ovat kolmion sivujen pituuksien a, b ja c ja kulmien avulla lausuttuna


text: Feuerbach todisti, että yhdeksän pisteen ympyrällä on enemmän erikoispisteitä kuin vain yhdeksän. Neljä lisäpistettä saadaan siitä ominaisuudesta, että yhdeksän pisteen ympyrä sivuaa kaikkia konstruktion ympyröitä kerran.


text: Mainittu geometrinen konstruktio oli mielenkiinnon alla 1800-luvulla kolmion geometrian uuden tulemisen aikoihin. Silloin keksittiin muun muassa lukuisia uusia kolmion merkillisiä pisteitä, kehitettiin tasogeometriassa käytettävät trilineaariset koordinaatit ja barysentriset koordinaatit ja luotiin muutenkin uusia menetelmiä geometrian algebralliseen laskentaan. Näiden sovellukset ovat nykyään tietoneanimaation ja 3D-grafiikan alalla. Christian von Nagel Saksasta, Ulmin kaupungista, tutki kolmion vierus- ja sisäympyröitä vuonna 1836 löytäen Nagelin pisteen lisäksi Mittenpunktina tunnetun pisteen. Hän esitti erässä julkaisussa todistukset Nagelin-, Gergonnen- ja Mittenpunktin pisteiden olemassaolosta.


title: Exeterin piispa

text: Exeterin piispa on Englannin kirkon Exeterin hiippakunnan piispa.


title: Giulio Mencuccini

text: Giulio Mencuccini (s. 13. maaliskuuta 1946 Fossacesia) on italialainen, Indonesiassa toimiva roomalaiskatolinen piispa. Hän liittyi passionisteihin 5. syyskuuta 1964 ja sai pappisvihkimyksensä 6. elokuuta 1973. Hänet nimitettiin 22. tammikuuta 1990 Sanggaun hiippakunnan johtoon Indonesiaan. Piispaksi konsekroinnin suoritti 3. kesäkuuta Hieronymus Herculanus Bumbun, jota avustivat Francesco Canalini ja Julius Riyadi Darmaatmadja.


title: Vitus Huonder

text: Vitus Huonder (s. 21. huhtikuuta 1942 Trun) on sveitsiläinen roomalaiskatolinen piispa. Hänet vihki papiksi Churin hiippakuntaan Johannes Vonderach 25. syyskuuta 1971, ja hänet nimitettiin saman hiippakunnan johtoon 8. heinäkuuta 2007. Piispaksi vihkiminen seurasi 8. syyskuuta. Pääkonsekraattorina toimi Amédée Grab, jota avustivat Francesco Canalini ja Kurt Koch.


title: Lars Wallenstedt

text: Lars Wallenstedt (1631–1703) oli ruotsalainen virkamies, joka vei reduktiota eteenpäin. Hänestä tuli valtiosihteeri 1683, Västmanlandin maaherra 1689, kuninkaallinen neuvos 1693, Svean hovioikeuden presidentti ja Turun akatemian kansleri 1695. Hän oli vuodesta 1697 yksi Kaarle XII:n holhoojista ja oli myöhemmin Kaarlen erityissuosiossa, mutta kannattaessaan reduktiota hän sai päälleen ylhäisaateliston vihat.


title: Jääpallon Neuvostoliiton mestaruussarja 1978–1979

text: Neuvostoliiton jääpallon mestaruussarja kaudella 1978-1979 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Krasnogorskin Zorki.


text: Yunost putosi mestaruussarjasta. Tilalle nousi Sibselmaš Novosibirsk.


title: Marian Eleganti

text: Marian Eleganti (s. 7. huhtikuuta 1955 Uznach) oli sveitsiläinen roomalaiskatolinen piispa. Hän kuuluu benediktiineihin. Hän sai pappisvihkimyksen 23. kesäkuuta 1995, ja hänet nimitettiin 7. joulukuuta 2009 Churin hiippakunnan vihkipiispaksi sekä Lamdian titulaaripiispaksi. Piispaksi vihkiminen seurasi 31. tammikuuta 2010. Pääkonsekraattorina toimi Vitus Huonder, jota avustivat Francesco Canalini ja Amédée Grab.


title: Eugenio Arellano Fernández

text: Eugenio Arellano Fernández (s. 13. marraskuuta 1944 Corella) on espanjalainen Ecuadorissa toimiva roomalaiskatolinen piispa. Hän kuuluu Comboni-lähetyssaarnaajiin. Hänet vihittiin papiksi 18. joulukuuta 1972 ja nimitettiin Esmeraldasin apostoliseksi vikaariksi sekä Cellae in Proconsularin titulaaripiispaksi 1. kesäkuuta 1995. Piispaksi vihkiminen seurasi 20. elokuuta. Pääkonsekraattorina toimi Francesco Canalini, jota avustivat José Mario Ruiz Navas ja Olindo Natale Spagnolo Martellozzo.


title: Only Teardrops (albumi)

text: Only Teardrops on tanskalaisen Emmelie de Forestin esikoisalbumi vuodelta 2013. Hän voitti Eurovision laulukilpailun toukokuussa 2013 albumin nimikappaleella ”Only Teardrops”. Albumin julkaisijana toimi Universal Music.


title: Only Teardrops (albumi)

text: De Forest sai levytyssopimuksen voitettuaan Melodi Grand Prix’n, Tanskan kansallisen euroviisukarsinnan. Albumi julkaistiin Tanskassa 6. toukokuuta 2013. Muualla Euroopassa se tuli digitaaliseen jakoon 14. toukokuuta ja ilmestyi CD:nä Eurovision kilpailun jälkeen.


title: Only Teardrops (albumi)

text: ”Only Teardrops” -kappaleen tekijäkolmikko Lise Cabble, Julia Fabrin ja Thomas Stengaard osallistui myös muiden kappaleiden kirjoittamiseen. Heidän lisäkseen kappaleita työstivät de Forest itse sekä Marcus Winther-John, Jakob Schack Glæsner, Frederik Thaae, Peter Bjørnskov ja Lene Dissing. Kappaleiden innoittajina toimivat muun muassa de Forestin lempikirjat ja -elokuvat, kuten "Humiseva harju" ja "Lokki Joonatan". ”Haunted Heart” ja ”Running In My Sleep” pohjautuvat hänen näkemiinsä uniin.


title: Antti Savolainen (ravivalmentaja)

text: Antti Savolainen (s. 5. marraskuuta 1939) on suomalainen ravivalmentaja.


title: Antti Savolainen (ravivalmentaja)

text: Savolaisen tunnetuin valmennettava on ollut 1980-luvun alun menestyshevonen Keystone Patriot. Amerikkalaisyntyinen ori voitti Suomessa useita suurkilpailuja. Ulkomailla se saavutti Veijo Heiskasen ohjastamana ykköstilat muun muassa Sweden Cupissa 1981 sekä Napolin Lotteriassa vuonna 1983, joka on edelleen merkittävin suomalaishevosen milloinkaan saavuttama voitto. Muita Savolaisen menestyshevosia ovat olleet muun muassa Keystone Patton, Viking Way ja Viking Fakir.


title: Antti Savolainen (ravivalmentaja)

text: Nykyään Lohjan Koisjärvellä asuva Savolainen keskittyi urallaan lähinnä valmennustoimintaan. Hän ajoi silti vuosien saatossa yli 1 200 ravilähtöä, joista Suomen Hippoksen tilastojen mukaan voitti 169. Viimeisen starttinsa Savolainen ohjasti marraskuussa 2009 Vermon raviradalla. Hän on myös pitkäaikainen Vermon Ravirata Oy:n hallituksen jäsen.


title: Antti Savolainen (ravivalmentaja)

text: Antti Savolaisen veli Pentti Savolainen on yksi kaikkien aikojen menestyneimpiä suomenhevosten kasvattajia.


title: Herbert Hobein

text: Herbert Hobein (25. joulukuuta 1906 – ?) oli saksalainen maahockeypelaaja ja olympiamitalisti. Hän kilpaili vuoden 1928 kesäolympialaisissa Amsterdamissa ja kuului siellä lajissa pronssia saaneeseen joukkueeseen.


title: Rozalia Oros

text: Rozalia Oros ("Husti"; s. 28. tammikuuta 1964 Satu Mare) on romanialainen entinen miekkailija ja olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä hopeaa floretin joukkuekilpailussa.


title: Antoinette Vallgren

text: Antoinette Vallgren, os. "Råström" (1858 Tukholma – 25. heinäkuuta 1911 Pariisi) oli ruotsalainen kuvanveistäjä.


title: Antoinette Vallgren

text: Hän opiskeli alkujaan puunkaiverrusta, mutta siirtyi myöhemmin kuvanveistäjäksi. Hän teki rintakuvia ja pronssiplaketteja. Hän erikoistui kirjankansien suunnitteluun, hän esimerkiksi suunnitteli "Vänrikki Stoolin tarinoiden" loistopainoksen. Hänen herkiksi ja hienostuneiksi sanottuja töitään on Taideteollisuusmuseossa ja Turun museossa.


title: Antoinette Vallgren

text: Hänen vanhempansa olivat mitalinkaivertaja Gustaf Råström ja Louise Ulrika Ullström. Hänen puolisonsa oli 1882–1911 kuvanveistäjä Ville Vallgren.


title: Volker Fischer

text: Volker Fischer (s. 15. elokuuta 1950 Iserlohn) on saksalainen entinen miekkailija ja olympiavoittaja. Hän voitti vuoden 1984 kesäolympialaisissa Los Angelesissa kultaa kalvan joukkuekilpailussa. Samoissa kisoissa hän sijoittui kalvan yksilökilpailussa kahdeksanneksi. Lisäksi Fischer sai kalvan joukkuekilpailussa hopeaa sekä kesäolympialaisissa 1976 Montrealissa että 1988 Soulissa.


title: Thomas Gerull

text: Thomas Gerull (s. 2. tammikuuta 1962 Itzehoe, Schleswig-Holstein) on saksalainen entinen miekkailija. Hän kilpaili Länsi-Saksan edustajana vuoden 1988 kesäolympialaisissa Soulissa ja sai siellä hopeaa kalvan joukkuekilpailussa. Samoissa kisoissa hän jäi kalvan yksilökilpailussa 23. sijalle.


title: Olivier Lenglet

text: Olivier Serge Lenglet (s. 20. helmikuuta 1960 Saint-Quentin) on ranskalainen entinen miekkailija ja olympiavoittaja. Hän voitti kultaa kalvan joukkuekilpailussa vuoden 1988 kesäolympialaisissa Soulissa ja sai siinä lisäksi hopeaa vuoden 1984 kesäolympialaisissa Los Angelesissa.


title: Olivier Lenglet

text: Kesäolympialaisissa 1984 Lenglet jäi kalvan yksilökilpailussa 13. sijalle. Hän kilpaili vielä vuoden 1992 kesäolympialaisissa Barcelonassa, jossa hän jäi kalvan yksilökilpailussa 17. sijalle ja sen joukkuekilpailussa neljänneksi.


title: Ivo Baldi Gaburri

text: Ivo Baldi Gaburri (s. 27. maaliskuuta 1947 Città di Castello) on italialainen Perussa toimiva roomalaiskatolinen piispa. Hänet vihittiin papiksi Città di Castellon hiippakuntaan 9. lokakuuta 1971 ja nimitettiin Huarazin piispaksi Peruun 14. joulukuuta 1999. Piispaksi vihkiminen seurasi 6. tammikuuta 2000. Pääkonsekraattorina toimi paavi Johannes Paavali II, jota avustivat Giovanni Battista Re ja Marcello Zago.


title: Ivo Baldi Gaburri

text: 4. helmikuuta 2004 Baldi Gaburri sai nimityksen Huarín prelaatiksi, jonka virkaan hänet asetettiin 29. toukokuuta. Hän sai 2. huhtikuuta 2008 nimityksen Huarín piispaksi.


title: Giacomo Guido Ottonello

text: Giacomo Guido Ottonello (s. 29. elokuuta 1946 Masone) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi 29. kesäkuuta 1971 ja nimitettiin Sasaben titulaariarkkipiispaksi sekä apostoliseksi nuntiukseksi Panamaan 29. marraskuuta 1999. Piispaksi vihkiminen seurasi 6. tammikuuta 2000. Pääkonsekraattorina toimi paavi Johannes Paavali II, jota avustivat Giovanni Battista Re ja Marcello Zago.


title: Giacomo Guido Ottonello

text: Ottonello sai 26. helmikuuta 2005 nimityksen apostoliseksi nuntiukseksi Ecuadoriin.


title: Angelo Mottola

text: Angelo Mottola (10. tammikuuta 1935 Aversa – 8. lokakuuta 2014) oli italialainen roomalaiskatolinen arkkipiispa ja kirkon diplomaatti. Hänet vihittiin papiksi 2. huhtikuuta 1960 ja nimitettiin Cercinan titulaariarkkipiispaksi sekä apostoliseksi nuntiukseksi Iraniin 16. heinäkuuta 1999. Piispaksi vihkiminen seurasi 21. syyskuuta. Pääkonsekraattorina toimi Angelo Sodano, jota avustivat Marcello Zago ja Mario Milano.


title: Angelo Mottola

text: 25. tammikuuta 2007 Mottola siirrettiin apostoliseksi nuntiukseksi Montenegroon. Hän erosi tehtävistään helmikuussa 2010.


title: Ruskotöpörastas

text: Ruskotöpörastas ("Brachypteryx leucophris") on sieppojen heimoon kuuluva varpuslintu.


title: Ruskotöpörastas

text: Ruskotöpörastasta tavataan Himalajalla ja Kaakkois-Aasiassa. Laji on luokiteltu elinvoimaiseksi.


title: Ég á líf

text: Ég á líf oli Islannin edustuskappale Eurovision laulukilpailussa 2013. Sen esitti Eyþór Ingi Gunnlaugsson. Kappaleen ovat säveltäneet ja sanoittaneet Örlygur Smári ja Pétur Örn Gudmundsson. Kappale oli maan ensimmäinen islanninkielinen euroviisukappale vuoden 1998 jälkeen.


title: Ég á líf

text: Kappale sai kilpailun toisessa semifinaalissa 72 pistettä, sijoittui kuudenneksi ja pääsi finaaliin. Finaalissa se tuli sijalle 17 saatuaan 47 pistettä.


title: Ordžonikidzen taistelu

text: Ordžonikidzen taistelu oli toisessa maailmansodassa Saksan ja Neuvostoliiton joukkojen välinen taistelu Ordžonikidzen (nyk. Vladikavkazin) kaupungista Kaukasuksella marras–joulukuussa 1942. Saksan hyökättyä 25. lokakuuta 1942 Kaukasukselle, operaatio Edelweissin aikana, 700 panssarivaunua armeijaryhmä A:sta (johon kuului muun muassa 1. panssariarmeija) hyökkäsivät Elchotowon alueelta viidenkymmenen kilometrin päähän aluepääkaupunki Ordžonikidzea kohti. Kaupunki oli pohjoinen lähtöpiste Georgian sotilastielle ja sitä kautta saksalaiset olisivat edenneet jopa Tbilisiin asti. Hyökkäävät saksalaisjoukot kohtasivat alueella voimakasta vastarintaa ja eteneminen oli hidasta. 2. marraskuuta 1942 Saksan 13. ja 23. panssaridivisioonat saavuttivat kaupungin länsilaidan kovan taistelun jälkeen. Taistelun aikana neuvostosotilas Pjotr Barbašov sulki omalla ruumiillaan vihollisen puolustuspesäkkeen ampuma-aukon, varmistaen voiton saapuville alaosastoille. Tästä urotyöstä hänelle myönnettiin postuumisti Neuvostoliiton sankarin kunnianimi. 7. marraskuuta 1942 Neuvostoliiton joukot kaupungin pohjois- ja eteläpuolella tuhosivat yli 300 saksalaispanssarivaunua. Nelipäiväinen Vladikavkazin taistelu päättyi panssarijoukkojen täydelliseen tappioon. Tämän jälkeen saksalaiset joukot pysähtyivät kaupungin laitamalle aloittaen joulukuun loppuun asti kestävän asemasodan, jota huonot sääolosuhteet ja lumimyrskyt vaikeuttivat. Saksalaiset eivät enää saavuttaneet uusia alueellisia voittoja kaukasuksella.


title: Ordžonikidzen taistelu

text: Stalingradin tilanteen vuoksi annettiin 28. joulukuuta 1942 OKW:n toimintakäsky numero 2 armeijaryhmä A:lle: velvoitetaan perääntymään kohti Rostovia, jotta lisävoimia voidaan vapauttaa Donin rintaman vakauttamiseksi. Näin oli Wehrmachtin eteneminen itärintamalla – pieniä poikkeuksia lukuun ottamatta – loppunut. Vladikavkazin kaupunkia ja pohjoisen suunnalla Kalmukian arolla sijaitsevaa Terekli Mektebia (80 kilometriä Kaspianmereltä) voidaan siten pitää kaikkein kaakkoisimpana ja itäisimpänä pisteenä, jonne Wehrmacht toisen maailmansodan aikana eteni. 1. tammikuuta 1943 alkoi Pohjois-Kaukasiassa puna-armeijan offensiivi, joka johti lopulliseen Saksan joukkojen vetäytymiseen Kaukasiasta vuoden 1943 alkupuoliskolla. Wehrmachtin sotajoukkojen tuhoamisella Vladikavkazissa alkoi Pohjois-Ossetian vapauttaminen. Suuren isänmaallisen sodan vuosina 30 000 Vladikavkazin asukasta palkittiin kunniamerkeillä ja mitaleilla. Kaupungista on tullut 22 Neuvostoliiton sankaria ja 11 kenraalia. Venäjän federaation presidentin käskystä Vladikavkazille annettiin 8. lokakuuta 2007 kunnianimitys ”Sotilaallisen kunnian kaupunki”.


title: Sinitöpörastas

text: Sinitöpörastas ("Brachypteryx montana") on rastaiden heimoon kuuluva varpuslintu.


title: Sinitöpörastas

text: Sinitöpörastasta tavataan Himalajalla, Kiinan kaakkoiosissa ja Kaakkois-Aasiassa. Lajin maailmanlaajuista populaatiota ei tiedetä, mutta sitä on kuvattu harvinaisesta hyvin yleiseksi. Kiinan kannaksi arvioidaan 100–10 000 ja Thaimaan kannaksi 10 000–100 000 pesivää paria. Sinitöpörastas on luokiteltu elinvoimaiseksi.


title: Emil Grünig

text: Emil Grünig (26. heinäkuuta 1915 Krattigen – 25. lokakuuta 1994 Kriens) oli sveitsiläinen ampuja ja olympiavoittaja. Hän kilpaili vuoden 1948 kesäolympialaisissa Lontoossa, jossa hän voitti kultaa 300 metrin vapaakiväärin asentokilpailussa tuloksella 1 120. Samoissa kisoissa hän jäi 50 metrin pienoiskiväärin makuukilpailussa 34. sijalle.


title: Tähtitöpörastas

text: Tähtitöpörastas ("Heteroxenicus stellatus") on sieppojen heimoon kuuluva varpuslintu.


title: Tähtitöpörastas

text: Tähtitöpörastasta tavataan Bhutanissa, Kiinassa, Intiassa, Myanmarissa, Nepalissa ja Vietnamissa. Lajia on kuvattu harvinaiseksi, mutta se on luokiteltu elinvoimaiseksi.


title: Viivi Paarmio

text:
Flora Olivia ”Viivi” Paarmio-Vallgren (ent. "Paarmio (Palander)", o.s. "Lindbohm", 11. lokakuuta 1867 Rautalampi – 25. joulukuuta 1952) oli suomalainen kuvanveistäjä materiaaleinaan lähinnä savi ja pronssi.
Paarmio kävi Jyväskylän tyttökoulun ja valmistui vuonna 1889 Jyväskylän seminaarista. Taideopintoja hän harjoitti Helsingin yliopiston piirustussalissa ja vuodesta 1905 Suomen Taideyhdistyksen piirustuskoulussa. Hän sai oppia myös Akseli Gallen-Kallelalta ja A. W. Finchiltä. Taideteollisuuskeskuskoulussa hän opiskeli 1907–1909. Paarmio kävi opintomatkalla Pariisissa ja Tukholmassa.


title: Viivi Paarmio

text: Hänen ensimmäinen puolisonsa oli varatuomari, Tampereen kaupunginviskaali Karl Verner Palander. Erottuaan Palanderista 1905 taiteilija hankki huvilan Espoon Leppävaarasta. Paarmion toinen puoliso oli vuodesta 1917 kuvanveistäjä Ville Vallgren, johon Paarmio tutustui Helsingissä tämän palattua Pariisista vuonna 1913. Paarmio ja Vallgren asuivat Leppävaaran huvilassa. Vuonna 1919 he muuttivat Pariisiin.


title: Viivi Paarmio

text: Paarmion tunnetuimpana teoksena pidetään surevaa naista esittävää pronssipatsasta hänen ja Ville Vallgrenin haudalla Porvoossa.


title: Vallonimellotus

text: Vallonimellotus on vanha teräksen valmistusmenetelmä. Siinä raakarauta valmistetaan teräkseksi mellottamalla puolisulassa tilassa ahjossa. Se oli keskeinen menetelmä Ruotsissa, jonne vallonit toivat sen 1600-luvulla.


title: Palestiina

text: Palestiina voi viitata:


title: Isoaletti

text: Isoaletti ("Chamaetylas fuelleborni") eli aiemmalta nimeltään isokertturastas on sieppojen heimoon kuuluva varpuslintu.


title: Isoaletti

text: Isoalettia tavataan Malawissa, Mosambikissa, Tansaniassa ja Sambiassa. Lajia on kuvattu yleiseksi ja se on luokiteltu elinvoimaiseksi.


title: Suomussalmen Palloseura

text: Suomussalmen Palloseura SuPS on suomussalmelainen palloiluseura, joka on perustettu vuonna 1968. Seurassa pelataan jääkiekkoa, lentopalloa, salibandyä ja jalkapalloa.


title: Suomussalmen Palloseura

text: Edustusjoukkueita on kaksi ja SuPS pelasi jääkiekon II-divisioonassa kaudella 2012–2013. SuPSin värit on musta ja keltainen. SuPSin lempinimi on "Kelta-Musta". SuPSin puheenjohtaja on Sami Juntunen. SuPSissa pelaa F-, E2-, E1-, D- ja C-jääkiekkojunioreita. SuPSin kasvateista Mestiksessä pelaa IPK:n Lauri Heinonen ja Samu Pyykkönen Kajaanin Hokissa. SM-liigassa ovat pelanneet Eetu Heikkinen, Jarkko Heikkinen, Teemu Seppänen ja jääkiekon maailmanmestari, nelinkertainen Suomen mestari sekä NHL:ssä 7 ottelua pelannut Janne Pesonen.


title: Suomussalmen Palloseura

text: Lentopallossa SuPSin C-tytöt voittivat SM-kultaa vuonna 2005.


title: Itä–Länsi-ottelu 1940

text: Vuoden 1940 Pesäpallon Itä–Länsi-ottelu pelattiin Helsingissä Olympiastadionilla 22. heinäkuuta. Ottelun yleisömääräksi ilmoitettiin 710. Ottelu käytiin talvisodassa kaatuneiden muistoksi aikana, jolloin Helsingin olympiakisat olisivat olleet käynnissä, elleivät ne toisen maailmansodan johdosta olisi tulleet peruutetuiksi. Ensimmäisen kerran Itä-Länsi-otteluun osallistui myös Työväen Urheiluliiton pelaajia.


title: Itä–Länsi-ottelu 1940

text: Idän joukkueenjohtajana toimi Osmo Kupiainen ja Lännen Erik Haru


title: Itä–Länsi-ottelu 1940

text: Ottelussa ei suoritettu perinteistä avausheittoa.


title: Itä–Länsi-ottelu 1940

text: Länsi aloitti sisällä.


title: Turun punaisten muistomerkit

text: Turun punaisten muistomerkit ovat Suomen sisällissodan punaisten hautamuistomerkkejä, jotka sijaitsevat Turun hautausmaalla. Vanhempi muistomerkeistä on pystytetty kaatuneiden punakaartilaisten haudalle vuonna 1921 ja toinen Turun vankileirillä kuolleiden punavankien joukkohautojen yhteiseksi muistomerkiksi vuonna 1945. Ne ovat punaisesta graniitista muotoiltuja obeliskeja, joiden sivuille on kiinnitettu pronssiset laatat. Muistomerkit sijaitsevat alueen pohjoisosassa Hautausmaantien puoleisen pysäköintialueen tuntumassa. Vuonna 1921 pystytetty obeliski on tiettävästi Suomen vanhin punaisten muistomerkki.


title: Turun punaisten muistomerkit

text: Vanhempi muistomerkeistä ”Työväenluokan veljeshauta 1918” sijaitsee sisällissodassa kaatuneiden Turun ja Maarian punakaartilaisten joukkohaudalla. Ensimmäiseksi paikalle haudattiin yhdeksän Ahvenanmaalla käydyssä Godbyn taistelussa kaatunutta tai sen jälkeen Färjsundetissa teloitettua punaista. Joukossa oli Ahvenanmaalle lähetettyä Turun punakaartin osastoa johtanut Harry Borg, jonka suvulle hautapaikka kuului. Kaatuneet haudattiin juhlallisin menoin 10. maaliskuuta pidetyssä ”suuressa vallankumoushautauksessa”. Suomen kasarmilta lähtenyttä hautajaissaattuetta oli lehtitietojen mukaan seuraamassa jopa kymmeniätuhansia ihmisiä. Haudalla kuultiin torvisoittokunnan ja kuorolaulun lisäksi puheita, joita vainajien taistelutovereiden ohella pitivät Yrjö Sirola, Juho Saaristo ja Georg Boldt. Lisäksi toimittaja Akseli Kanerva lausui Jalmari H. Virtasen tilaisuutta varten kirjoittaman runon. Myöhemmin maalis–huhtikuun aikana paikalle haudattiin rintamilla kaatuneita punakaartilaisia ainakin kolmeen eri otteeseen.


title: Turun punaisten muistomerkit

text: Vuonna 1921 pystytettyä muistomerkkiä alkoi puuhaamaan Työväen järjestönuorten puheenjohtajana toiminut suutari Yrjö Urhonen, jonka mielestä punaorvot tarvitsivat paikan kaatuneiden vanhempiensa muistelemiseen. Kivenhakkaaja Jussi Vintanen valmisti muistomerkin salaa Kakolanmäeltä louhitusta graniitista kivityömiesporukkansa muiden urakoiden lomassa. Se saatiin ulos Kakolasta vanginvartijoiden avustuksella ja kuljetettiin vappua edeltävänä yönä hautausmaalle, jossa oli odottamassa kymmeniä miehiä. Kiviaidassa olevaa porttia suurentamalla muistomerkki saatiin perille ja pystytettiin aamuun mennessä paikoilleen ilman viranomaisten lupaa.


title: Turun punaisten muistomerkit

text: Seuraavana päivänä muistomerkillä pidettiin juhlatilaisuus, jonka poliisi kuitenkin hajoitti. Urhonen pidätettiin ja pakotettiin myöhemmin illalla poistamaan muistomerkkiin kiinnitetyt pronssilaatat. Vapun jälkeen laatat kiinnitettiin uudelleen, mutta poliisi poisti ne jälleen. Muistolaatat saivat lopulta jäädä paikoilleen vasta talvisodan jälkeen vuonna 1941, josta lähtien työväenjärjestöt ovat kokoontuneet muistomerkillä joka vappu. Vappuna 1921 pidetystä paljastustilaisuudesta otettiin myös valokuvia, joita levitettiin postikortteina.


title: Turun punaisten muistomerkit

text: Muistomerkin laatoissa on tekstit "”Työväenluokan veljeshauta 1918"", "”Uhrasitte parhaanne - elämänne - sosialismin voiton ja sorrettujen vapautuksen puolesta”", "”Veljeys, vapaus, toveruus, aate mi johtotähtenä ollut on vuossadat työväenluokan”" ja "”Eest' elon uhrin antoivat, mi suur' on pyhä jalo”".


title: Turun punaisten muistomerkit

text: ”Punavankien joukkohautojen yhteismuistomerkki” on Turun vankileirillä kuolleiden punavankien kolmen eri joukkohaudan yhteinen muistomerkki. Niihin haudattujen vainajien lukumäärä tai henkilöllisyys ei ole selvillä, mutta Turun vankileirillä kuoli noin 170 punaista. Joukkohaudoille oli jo 1920-luvulla pystytetty pieniä puisia ristejä, joille omaiset veivät kukkia. Vuonna 1941 niihin kiinnitettiin muistolaatat, joissa luki "Työväen veljeshauta 1918", ja lopulta 1945 muistomerkiksi pystytettiin samanlainen kivipaasi kuin kaatuneiden punakaartilaisten haudalla.


title: Turun punaisten muistomerkit

text: Muistomerkin laatoissa on tekstit "”Työväenluokan veljeshauta 1918"", "”Uhrasitte parhaanne - elämänne - sosialismin voiton ja sorrettujen vapautuksen puolesta”", ""Veljemme verrattomat, annoitte kaiken aatteelle, mi nostais voimattomat”" ja "”Eest elon uhrin antoivat, mi suur' on kallis, jalo”".


title: Turun punaisten muistomerkit

text: Vankileirillä kuolleiden muistomerkin vieressä on vielä kolmas samanlainen kivipaasi ”1941–44 veljeshauta”, joka sijaitsee jatkosodan aikana vankeudessa kuolleiden kommunistien joukkohaudalla. Pronssilaattojen sijasta siinä on erittäin huonosti erottuva kaiverrus.


title: Turun punaisten muistomerkit

text: Vuonna 1994 paljastettu Turun vankilerin muistomerkki "535" puolestaan sijaitsee I kaupunginosassa Kurjenkaivonkentällä.


title: Epikloorihydriini

text: Epikloorihydriini on orgaaninen yhdiste (epoksidi), joka on normaaliolosuhteissa olomuodoltaan väritöntä, herkkäliikkeistä ja haihtuvaa nestettä, jolla on kloroformia muistuttava hieman ärsyttävä haju. Yhdisteen hajukynnys on 10-25 ppm (40-100 mg/m). Haju ei kuitenkaan varoita työhygieenisten raja-arvojen ylittymisestä. Epikloorihydriinin kemiallinen kaava on CHClO. Yhdisteestä käytetään myös nimiä "1-kloori-2,3-epoksipropaani", "2,3-epoksi-1-klooripropaani", "gamma-klooripropyleenioksidi" ja "2-(kloorimetyyli)oksiraani".


title: Epikloorihydriini

text: Epikloorihydriinin moolimassa on 92,52 g/mol, sulamispiste −48 °C, kiehumispiste 116 °C, suhteellinen tiheys 1,2 g/cm (vesi = 1,0 g/cm), leimahduspiste 31 °C (c.c.) teknisellä laadulla ja puhtaalla aineella 26 °C, itsesyttymislämpötila 385 °C teknisellä laadulla ja puhtaalla aineella 416 °C, taitekerroin 1.4365-1.4385 ja CAS-numero 106-89-8. Epikloorihydriini liukenee veteen 64 g/l (20 °C) sekä useimpiin orgaanisiin liuottimiin. Aineen höyry on ilmaa raskaampaa, sillä höyryn suhteellinen tiheys on 3,3 (ilma = 1,0). Aine polymeroituu kuumentuessaan tai voimakkaiden happojen ja emästen vaikutuksesta. Epikloorihydriini reagoi kiivaasti voimakkaiden hapettimien kuten typpihapon ja rikkihapon kanssa. Näin tapahtuu myös alumiinin, sinkin, alkoholien, fenolien, amiinien (erityisesti aniliinin), orgaanisten happojen ja voimakkaiden emästen kanssa. Epikloorihydriini syövyttää terästä veden läsnä ollessa.


title: Epikloorihydriini

text: Epikloorihydriiniä käytetään Suomessa pääasiassa glyserolin ja epoksihartsien valmistukseen, liuottimena selluloosaestereille ja -eettereille, lakoille, kumille ja hartseille sekä kationointireagenssin raaka-aineena. Ulkomailla yhdistettä käytetään pehmitysaineena villalle ja puuvillalle sekä hyönteismyrkkynä.


title: Epikloorihydriini

text: Lyhytaikainen altistuminen epikloorihydriinille voi syövyttää silmiä, ihoa ja hengitysteitä. Höyryn hengittäminen voi aiheuttaa muun muassa keuhkopöhöä ja astman kaltaisia reaktioita. Höyry aiheuttaa kyynelvuotoa. Toistuva tai pitkäaikainen ihokosketus voi aiheuttaa ihon herkistymisen. Aineelle altistumisesta voi seurata myös vaikutuksia keskushermostossa, munuaisissa ja maksassa. Epikloorihydriinille altistuminen työssä katsotaan aiheuttavan vaaraa perimälle, sikiölle tai lisääntymiselle. Aine on luokiteltu myös syöpävaaraa aiheuttavaksi. Epikloorihydriini on haitallista vesieliöille ja se on helposti kulkeutuvaa, joten se voi joutua pohjaveteen. Maahan valunut epikloorihydriini haihtuu maan pinnasta ja maaperässä se on kohtalaisen nopeasti hajoavaa.


title: Valtameri (yritys)

text: Valtameri Oy oli 1913 perustettu suomalainen yritys joka viime vaiheissaan keskittyi teräskauppaan.


title: Valtameri (yritys)

text: Alkujaan yrityksen nimi oli Toiminimi Kontro & Kuosmanen jonka osakkaina olivat Juho Kuosmanen ja K. E. Kontro. Kun se fuusioitiin vuonna 1918 Suomen Kahvintuonti Oy:öön, syntyi Suomen Valtamerentakainen Kauppa Oy, joka oli tuonti-, vienti- ja agentuuriliike. Yrityksen tuotevalikoima oli laaja: elintarkkeita, tekstiilejä sekä kemikaaleja, tekstiilien raaka-aineita ja kone- ja autotarvikkeita. Yhtiö harjoitti myös laivaliikennettä omilla laivoillaan Etelä-Amerikkaan. 1930-luvulta alkaen yritys alkoi keskittyä teollisuuden raaka-aineiden sekä tarvikkeiden tuontiin, kuten rautaan, teräkseen ja putkiin. Yritys ajautui talousvaikeuksiin ja vuonna 1928 sen johtokunta yhdessä päärahoittajan KOP:n kanssa päätti lopettaa yhtiön toiminnan. Saman vuonna Kuosmanen perusti muutamien muiden kanssa uuden yrityksen Valtameri Oy:n, joka jatkoi Suomen Valtamerentakainen Kauppa Oy:n toimintaa.


title: Valtameri (yritys)

text: Yrityksen ensimmäinen johtaja oli Juho Kuosmanen, rinnallaan Risto Ryti ja toimitusjohtaja Samuli Harima, vuodesta 1924 Kuosmanen yksin. Vuodesta 1950 toimitusjohtajana työskenteli Kauko Kuosmanen isänsä jälkeen, joka oli hallituksen puheenjohtaja. Isänsä kuoltua vuonna 1960 Kauko Kuosmanen alkoi karsia yrityksestä rönsyjä ja pyrki keskittämään sitä teräskauppaan. Yhtiön kolmas toimitusjohtaja oli Aimo Paloluoma ja neljäs Erkki Hämäläinen. Vuonna 1983 yhtiö osti Oy Julius Tallberg Ab:n terästoiminnot. Yrityksen osake vietiin 1986 Arvopaperivälittäjien Yhdistyksen OTC-listalle, mutta 1990-luvun lama kohteli yritystä ankarasti. Siitä pelastukseksi suunniteltiin yhdistettäväksi kolmen yhtiön, Valtameren, Aspo Oy:n ja Rautaruukki Oy:n teräskauppatoiminnot. Aie toteutui, kun keväällä 1993 perustettiin Asva Oy. Valtameri Oyj fuusioitiin 1999 Rautaruukkiin.


title: Johan Löfstedt (jääpalloilija)

text: Johan Löfstedt (s. 10. marraskuuta 1986 Vetlanda) on ruotsalainen jääpalloilija. Hän edustaa Ruotsin Elitserienissä pelaavaa Vetlanda BK:ta.


title: Johan Löfstedt (jääpalloilija)

text: Löfstedt on pelannut kevään 2013 loppuun mennessä kaikkiaan 19 maaottelua ja käynyt kahdet MM-kisat ja saavuttanut niissä yhden maailmanmestaruuden vuonna 2012. MM-otteluita hän on pelannut kaikkiaan 13 ottelua ja tehnyt niissä 14 maalia.


title: Johan Löfstedt (jääpalloilija)

text: Löfstedt on kautta aikain nuorin Vetlandan ykkösjoukkueen pelaaja. Hän aloitti uransa Vetlanda BK:n edustusjoukkueessa 15 vuoden ja 11 päivän ikäisenä marraskuussa 2001. Pysyvämmin hän aloitti Vetlanda BK:n edustusjoukkueessa kaudella 2006. Kaudella 2011–2012 hän siirtyi Vetlandasta Sandviken AIK:hon, jossa hän voitti Ruotsin jääpallomestaruuden heti ensimmäisellä Sandviken-kaudellaan 2011–2012.


title: Johan Löfstedt (jääpalloilija)

text: Kauden 2013 päätteeksi hän siirtyi takaisin kasvattajaseuraansa Vetlanda BK:hon.


title: Johan Löfstedt (jääpalloilija)

text: Maajoukkueessa


title: Johan Löfstedt (jääpalloilija)

text: Seurajoukkueissa


title: Białystokin ja Minskin taistelu

text: Białystokin ja Minskin taistelu oli toisen maailmansodan itärintamalla Saksan ja Neuvostoliiton joukkojen välinen taistelu kesäkuussa 1941 operaatio Barbarossan alussa. Taistelu alkoi 22. kesäkuuta 1941 keskustan armeijaryhmän aloitettua etenemisen Neuvostoliittoon Puolan ja Valko-Venäjän kautta ja se päättyi 1. heinäkuuta Saksan joukkojen vallattua Białystokin ja Minskin kaupungit. Saksalaiset piirittivät taistelun aikana Neuvostoliiton 10. armeijan Białystokin lähistölle ja 3. ja 13. armeijan Navahrudakin kaupungin lähistölle sekä osan 4. armeijasta. Taistelussa kaatui yli 400 000 neuvostosotilasta. Taistelu oli Saksan ensimmäinen suurvoitto itärintamalla.


title: Białystokin ja Minskin taistelu

text: Marsalkka Fedor von Bockin johtaman Saksan keskustan armeijaryhmän tehtävänä oli hyökätä Puolasta Białystok–Minsk–Smolensk-akselilla kohti Moskovaa. Armeijaryhmään kuuluivat 4. ja 9. armeija sekä 2. ja 3. panssariryhmä. Yhteensä käytössä oli 33 jalkaväkidivisioonaa, yhdeksän panssaridivisioonaa, kuusi motorisoitua divisioonaa ja ratsuväkidivisioona. Armeijaryhmän tukena oli 2. ilma-armeija.


title: Białystokin ja Minskin taistelu

text: Armeijaryhmää vastassa oli puna-armeijan kenraali Dmitri Pavlovin komentama Lännen rintama, johon kuuluivat rajalle sijoitetut 3., 4. ja 10. armeijat. Alueella oli lisäksi Stavkan reservinä 13. armeija, johon kuului lähinnä esikuntaosia ilman elimellisiä joukkoja. Yhteensä puna-armeijan joukkoja oli 25 kivääri- ja ratsuväkidivisioonaa, 13. panssaridivisioonaa ja seitsemän motorisoitua divisioonaa.


title: Białystokin ja Minskin taistelu

text: Puna-armeijan kahteen suureen mottiin jääneet joukot jatkoivat taistelua, jolloin saksalaiset kärsivät merkittäviä tappioita. Useat puna-armeijan sotilaat pakenivat moteista harvan saartorenkaan läpi. Lopulta 290 000 puna-armeijan sotilasta joutui sotavankeuteen ja 1 500 tykkiä sekä 2 500 panssarivaunua tuhoutui. Lähes 250 000 puna-armeijan sotilasta kykeni palaamaan omille linjoille.


title: Ruskoaletti

text: Ruskoaletti ("Alethe diademata") eli aiemmalta nimeltään kekälekertturastas on sieppojen heimoon kuuluva varpuslintu.


title: Ruskoaletti

text: Ruskoalettia tavataan Länsi-Afrikassa Senegalista Togoon. Lajia on kuvattu paikallisesti yleiseksi ja se on luokiteltu elinvoimaiseksi.


title: Vaaleakulma-aletti

text: Vaaleakulma-aletti ("Chamaetylas poliocephala") eli aiemmalta nimeltään kertturastas on sieppojen heimoon kuuluva varpuslintu.


title: Vaaleakulma-aletti

text: Vaaleakulma-alettia tavataan Afrikan länsi- ja keskiosissa. Lajin kannan kokoa ei tiedetä, mutta sen on kuvattu olevan yleinen osissa levinneisyysaluettaan ja se on luokiteltu elinvoimaiseksi.


title: Kongonaletti

text: Kongonaletti ("Chamaetylas poliophrys") eli aiemmalta nimeltään kongonkertturastas on sieppojen heimoon kuuluva varpuslintu.


title: Kongonaletti

text: Kongonalettia tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu yleiseksi ja se on luokiteltu elinvoimaiseksi.


title: Zombanaletti

text: Zombanaletti ("Chamaetylas choloensis") eli aiemmalta nimeltään zombankertturastas on sieppojen heimoon kuuluva varpuslintu.


title: Zombanaletti

text: Zombanalettia tavataan Malawissa ja Mosambikissa. Lajin kannaksi arvioidaan 2 500–10 000 yksilöä. Se on luokiteltu vaarantuneeksi, koska sitä esiintyy vain pienellä alueella, jota uhkaa metsien häviäminen.


title: Zombanaletti

text: Pesimäaikana zombanalettia tavataan vuoristometsissä yleensä yli 1 200 metrin korkeudella. Pesimäajan ulkopuolella maaliskuusta lokakuulle se voi esiintyä alemmissakin korkeuksissa. Laji on riippuvainen muurahaispesien läheisyydestä.


title: ByeAlex

text: ByeAlex (oik. Alex Márta; s. 6. kesäkuuta 1984) on unkarilainen indie pop-laulaja.


title: ByeAlex

text: Hän edusti Unkaria vuoden 2013 Euroviisuissa Malmössä kappaleella "Kedvesem" sijoittuen kymmenenneksi 84 pisteellä.


title: Enson Kisailijat

text: Enson Kisailijat oli suomalainen, Jääsken kunnassa ja sittemmin Imatralla toiminut urheiluseura. Toimittuaan aluksi ja liityttyään SVUL:n Viipurin piiriin Enson Nuorisoseuran alaosastona, se järjestäytyi itsenäiseksi seuraksi 4. tammikuuta 1922.


title: Enson Kisailijat

text: Joutsenolaissyntyinen hiihtäjä Matti Lähde edusti kisailijoita saavuttaessaan olympiakultaa vuonna 1936. Vuoden 1947 pikaluistelun maailmanmestari Lassi Parkkinen edusti Kisailijoita ennen sotia. Parkkinen pelasi myös pesäpalloa ja osallistui Itä-Länsi-otteluun. Seuran ohjelmaan sisältyi myös jalka- ja jääpallo, kunnes 4.12.1936 alueelle perustettiin palloilun erikoisseura, Ylä-Vuoksen Palloseura.


title: Enson Kisailijat

text: Seura pelasi Pesäpallon SM-sarjassa 1930 -luvulla. Kisailijat ja Viipurin Kisa-Veikot, jotka molemmat joutuivat jättämään väliin pesäpallon SM-sarjakauden 1940 yhdistivät voimansa keväällä 1941 ja perustivat uuden pesäpalloseuran Helsingissä. Seura osallistui Suursarjaan 1941 nimellä Puna-Mustat. Kausi jäi kuitenkin kesken jatkosodan sytyttyä.


title: Paulinho

text: José Paulo Bezerra Maciel Júnior, joka tunnetaan paremmin nimellä Paulinho (s. 25. heinäkuuta 1988 São Paulo, São Paulo) on brasilialainen jalkapalloilija. Hän edustaa lainasopimuksella kiinalaista Guangzhou Evergrandea ja on pelipaikaltaan keskikenttäpelaaja.


title: Paulinho

text: Vuonna 2009 Paulinhon pelatessa Bragantinossa, hän herätti kiinnostusta muun muassa suurseura Corinthiansissa. Lopulta hän siirtyikin seuraan ja voitti joukkueen kanssa vuoden 2011 pääsarjamestaruuden ja vuoden 2012 Copa Libertadoresin.


title: Paulinho

text: 16. joulukuuta 2012 pelatussa seurajoukkueiden maailmanmestaruuskilpailujen loppuottelussa Corinthians kaatoi englantilaisen Chelsean.


title: Paulinho

text: Paulinhon uutisoitiin 1. heinäkuuta 2013 tehneen sopimuksen Valioliigaseura Tottenhamin kanssa.


title: Paulinho

text: Tottenham vahvisti 30. kesäkuuta 2015 päässeensä sopuun Paulinhon siirtymisestä kiinalaiseen Guangzhou Evergrandeen. Siirtosumman on arvioitu olleen noin 10 miljoonaa puntaa. Paulinho on äänestetty olevan yksi Tottenhamin huonoimista hankinnoista ja pelaajista.


title: Paulinho

text: Barcelona ilmoitti 14. elokuuta 2017 ostaneensa Paulinhon Guangzhou Evergrandesta 40 miljoonalla eurolla. Hän on kuitenkin jatkanut Kiinassa lainasopimuksella.


title: Mel

text: Mel voi tarkoittaa seuraavia:


title: Suomen Valtiokalenteri

text: Suomen Valtiokalenteri ("Finlands Statskalender"; ISSN 0355-2462) on ilmestynyt vuodesta 1811, suomenkielisenä vuodesta 1869 ja kaksikielisenä vuodesta 1982. Sen julkaisija on Helsingin yliopisto, ja sitä kustantaa nykyisin Talentum Media Oy. Suomen Valtiokalenteri on saatavissa painettuna ja cd-versiona.


title: Suomen Valtiokalenteri

text: Suomen Valtiokalenterissa on muun muassa seuraavat tiedot


title: Jonas Edling

text: Jonas Edling (s. 28. helmikuuta 1983 Söderfors) on ruotsalainen jääpalloilija. Hän on edustanut koko uransa Ruotsin Elitserienissä pelaavaa Edsbyn IF:n joukkuetta.


title: Jonas Edling

text: Edling on pelannut seitsemät MM-kisat vuosina 2007–2013 ja on saavuttanut niissä kolme maailmanmestaruutta (2009, 2010, 2012). Kaikkiaan hän on pelannut 46 MM-ottelua ja tehnyt niissä 69 maalia.